Després de 16 anys al davant del Cor Jove Vila de Salou el passat mes de maig vaig decidir que era el moment de deixar-lo volar i donar pas a noves generacions.\nHa estat una decissió difícil perquè el vincle emocional i tot el que he viscut i compartit amb tots els cantaires que han passat des de la creació l'any 2002 fins ara ha sigut molt bonic i molt intens.\nDes de fa un bon grapat d'anys en aquest bloc he anat fent un recull d'activitats concerts, caps de setmana de treball, assajos, repertori, intercanvis amb altres cors, sopars i dinars de germanor, de cantaires... que han format part la vida del cor (i de la meva).\nNo tinc paraules per explicar quant he estimat aquest cor i per agraïr l'energia, entrega, col·laboració, il·lusió i treball de tots i cadascun dels nois i noies que hi han format part.\nAvui ens hem retrobat amb el Cor Preludi i hem estrenat "Junts arribarem més lluny" a l'Auditori de la Mercè.\nEls esperem diumenge que ve a Salou.\nENREGISTRAMENT DE "JUGUEM PER VIURE"\nEl grup "Pe-ta-ca" (Petit taller de cançons) han composat la cançó "Juguem per viure" pels Jocs del Mediterrani 2018 (música de David Melgar i lletra de Joan Gibert d'Artze) i nosaltres vam anar a enregistrar les parts corals al Camp d'aprenentatge Pau Casals de Coma-ruga.\nCLICA AQUÍ per escoltar-la\nSTAGE DE TREBALL AMB EL COR PRELUDI\nAquest cap de setmana ens hem trobat amb el Cor Preludi de Girona per fer una estada de treball i preparar un espectacle en el que s'anirà alternant la interpretació dels dos cors i d'actuacions en comú de forma integrada.\nHa estat una experiència fantàstica tant a nivell musical, en el que hem pogut comprovar com empastaven les veus d'un i altre cor, com a nivell humà i en uns dies en el que no ha faltat molta música, riures, xerrades i jocs.\nEls concerts es faran el diumenge 13 de maig a Girona i el diumenge 20 de maig al Teatre Auditori de Salou.\nConcert de Festa Major divendres 2 de febrer a les 20:30h al Teatre Auditori de Salou.\nAmb la participació del Cor Jove Vila de Salou, Cor Alborada i Cor Ama-lur.\nMoltes gràcies Coral Sant Nicasi per convidar-nos a cantar a El Catllar.\nVam disfrutar molt compartint música amb vosaltres i amb el públic tant acollidor que vam tenir.\nEsperem poder venir a cantar a El Catllar en alguna altra ocasió.\nREBUDA DEL COR JOVE DE PICANYA\nAquest cap de setmana ens han tornat la visita el Cor de la Unió musical de Picanya (València) i hem pogut compartir música, visita cultural i convivència.\nUna fantàstica experiència gràcies a compartir una mateixa afició: la música coral. Uns cors fantàstics formats per gent fantàstica!!!\nTROBADA A VILALLONGA\nEl Cor de la Vila de Vilallonga del Camp ha organitzat la 2a Trobada coral de primavera i ens ha convidat al nosaltres i al Cor Jove de la Unió musical de Picanya.\nHem fet un concert molt maco compartint com a cançó comú "One love" de Bob Marley i després el cor amfitrió ens ha organitzat un sopar de germanor.\nEls ho agraïm molt!\nUn any més hem posat paradeta per Sant Jordi. Aquest cop ha caigut en diumenge i s'ha fet al Passeig Jaume I de Salou.\nESPECTACLE AMIST@T AL TAS\nINTERCANVI AMB EL CJUMP\nAquest passat cap de setmana hem estat cantant al Centre Cultural de Picanya, acollits pel Cor Jove de la Unió Musical de Picanya. En el concert també van participar l'Escola Coral Eliana.\nVan ser uns amfitrions fantàstics amb els que vam compartir concert, sopar, jocs, cants i turisme per València.\nEls esperem el propers dies 6 i 7 de maig a Salou. El dissabte dia 6 farem concert al Casal de Vilallonga del Camp a les 19h juntament amb el Cor de la Vila d'aquesta població.\nPREPARANT NOU ESPECTACLE\nEl Cor Jove Vila de Salou estem enfeinats preparant nou espectacle.\nDe moment us podem avançar que es titularà "Amist@t" i que comptem amb la col·laboració de l'actor, doblador i director de teatre Joan Gibert Artze per preparar-nos la part escènica.\nProperament us anirem desvetllant més secrets...\nActuació en el concert de Festa Major de Salou.\nDissabte 29 de febrer de 2017 al Teatre Auditori de Salou\nEN CLAU DE CORS - VÍDEO\nEN CLAU DE CORS\nCom és habitual, el Cor Jove Vila de Salou prepara cada any un espectacle musical a finals de maig per a mostrar tot el que s'ha treballat durant el curs i oferint una posada en escena molt atractiva en la que es combinen coreografies, solistes, bona música i l'acompanyament en directe a càrrec de teclat, guitarra, baix i bateria.\nEn aquesta ocasió hem volgut compartir escenari amb el Cor Vakombà, participants a la 2a edició del concurs televisiu "Oh happy day" de TV3.\nVam contactar amb ells perquè tenen un perfil molt similar al nostre en quant a edats, estil de música i posada en escena i estem molt contents de poder cantar junts el proper diumenge.\nEsteu tots convidats a venir a disfrutar del que esperem sigui un gran concert.\nDISCCORDANCE A LA POBLA DE MAFUMET\nEl Cor Jove Vila de Salou ha fet l'espectacle DiscCorDance al Casal de La Pobla de Mafumet el dissabte 7 de maig a les 19h.\nUn cop més hem estat a la Plaça Sant Jordi de Salou amb llibres, roses i algunes noves propostes.\nAquest any hem ampliat l'oferta de la parada amb roses de ganxet i titelles de dit de Sant Jordi i de princeses i hem estrenat un Roll-up.\nTambé hem fet uns "face hole" en el que els nens (i alguns més grans...) han gaudit fent-se fotos posant la cara a Sant Jordi, la princesa i el drac.\nTampoc ha faltat el maquillatge pels més petits.\nJa ho veieu, un gran dia de Sant Jordi en el que tampoc han faltat els cants.\nCor Jove Vila de Salou, Coro Ama-lur i Coral Alborada\nDivendres 29 de gener al TAS a les 21h\nEl Cor Jove Vila de Salou ha cantat:\nCONCERT A BRÀFIM\nEl dissabte 19 de desembre hem cantat al Casal Cultural de Bràfim.\nEstem molt agraïts a la Coral Les veus d'Ordino, de l'Escola Andorrana de Segona Ensenyança d'Ordino ens ha organitzat un concert el dissabte 12 de desembre a les 19h al Centre Cultural de les Fontetes (La Massana - Andorra).\nEN CLAU DE CORS A LA PROGRAMACIÓ DEL TAS\nVÍDEO RESUM DE L'ESPECTACLE DISCCORDANCE\nEl nostre espectacle DiscCorDance està disponible per poder portar-lo als escenaris de pobles i ciutats que tinguin ganes de passar una bona estona a les seves festes majors o programacions culturals o festives (d'octubre a maig).\nUn espectacle amb un repertori conegut, entretingut, vistós... amb músics en directe, un cor amb molta energia, solistes, moviment escènic, ballarins...\nUs agrairem que ho feu arribar a qui creieu que pugui estar interessat (ajuntaments, teatres i auditoris, associacions culturals o de festes...)\nDISCCORDANCE EN VÍDEOS\nDISCCORDANCE EN IMATGES\nDesprés del concert d'ahir volem fer uns reconeguts agraïments:\nMoltes gràcies a tot el nombrós públic que vau venir ahir a acompanyar-nos i que ens vau transmetre tanta energia positiva. Per nosaltres és molt gratificant sortir a cantar un any rera any amb el TAS ple. Els vostres aplaudiments són el motor que ens omple d'emoció, de satisfacció i de vitalitat i ens encoratja a seguir treballant molt per continuar oferint-vos espectacle dalt l'escenari.\nMoltes gràcies als ballarins Xavi Parra i Anna Triviño que ens van regalar els ulls amb la seva posada en escena.\nMoltes gràcies als músics tan fantàstics i grans professionals que ens van acompanyar, Ruben Villarroya, Oleg Velázquez, Luis Chacon i Josep Ramon Ibaceta.\nMoltes gràcies al TAS i als tècnics Ramon i Albert per donar-li vistositat a l'escenari amb les llums.\nMoltes gràcies al Joan per la seva ajuda i per fer-nos les projeccions que acompanyaven les cançons.\nDISCCORDANCE AL TAS\nAquest proper dissabte 30 de maig farem el nostre nou espectacle DiscCorDance al Teatre Auditori de Salou (TAS).\nEstarem molt contents de que ens vingueu a acompanyar!\nCONCERT AL CERCLE CATALÀ DE MADRID\nEl dia 1 de maig hem actuat al Cercle Català de Madrid.\nArxiu del blog de setembre (1) de maig (3) de febrer (2) de gener (1) de maig (3) d’abril (3) de febrer (2) de juny (1) de maig (2) d’abril (1) de gener (1) de desembre (1) de novembre (2) d’octubre (1) d’agost (1) de juny (1) de maig (4) d’abril (2) de gener (1) de desembre (1) de novembre (2) d’octubre (2) de setembre (1) de juny (5) de maig (2) d’abril (1) de febrer (2) de gener (2) de desembre (2) de novembre (4) d’octubre (2) de setembre (1) d’agost (1) de maig (3) d’abril (1) de març (3) de febrer (1) de gener (2) de desembre (1) de novembre (2) d’octubre (4) de juliol (1) de juny (3) de maig (3) d’abril (3) de març (1) de febrer (5) de gener (1) de desembre (1) de novembre (2) d’octubre (7) de setembre (1) de juliol (2) de maig (1) d’abril (2) de desembre (1) de novembre (1) d’octubre (1) de juliol (1) de maig (1) d’abril (3) de març (1) de febrer (2) de gener (1) de novembre (1) d’octubre (1) de setembre (1) de juliol (1) de maig (2) d’abril (1) de març (2) de febrer (1) de gener (1) de desembre (2) de novembre (2) d’octubre (1) de setembre (1) de maig (2) de març (2) de febrer (1) de gener (1) de desembre (2) de novembre (2) d’octubre (1) d’agost (3) de juliol (1) de juny (2) de maig (4) d’abril (3) de gener (1)


El Grill Esteve visita l'Espai de Dansa d'Arrel Tradicional\nMés d’una seixantena de nens i nenes de Marboleny Escola han gaudit de “El grill Esteve i l’Orquestra del Bosc”, una proposta que Samfaina de Colors (www.samfainadecolors.cat) ha presentat durant aquests dies a l’Espai de Dansa d’Arrel Tradicional de Les Preses.\nFa tot just un mes que Marboleny Escola va començar una nova temporada. Durant el curs es treballen danses catalanes d’arrel tradicional i es fa també un aprenentatge d’aptituds rítmiques, musicals i d’expressivitat corporal. Sempre amb un treball adaptat a l’edat de cada grup. L’objectiu és que nens i nenes prenguin consciència de la música i la dansa catalana d’arrel tradicional. Responent a aquest extens treball, durant aquest curs els nens i nenes dels diferents grups rebran algunes visites especials. Durant aquests dies han rebut la visita de “El grill Esteve i l’orquestra del bosc”, de la companyia Samfaina de Colors, formada per Mirna Vilasís i Xavi Múrcia.\nLa història explica que el grill Esteve vol muntar una orquestra amb els amics del bosc. El conte esdevé una audició musical en què nens i nenes s’apropen a la música tradicional catalana i aprenen a conèixer i a distingir diversos instruments musicals.\n“El grill Esteve i l’orquestra del bosc” ha centrat els últims assajos dels grups de P4, P5, 1r i 2n. I l’experiència ha set tan bona que ja s’està treballant en noves activitats.\nAquest curs 2009-2010 Marboleny Escola compta amb uns 140 nens i nenes. En alguns grups encara hi ha places disponibles. Per demanar informació sobre horaris, activitats... podeu trucar a l’oficina de Marboleny, al 972 69 34 85, o enviar un correu a l’adreça electrònica marboleny@marboleny.cat.


PSC, ICV-EA, CiU i ERC reediten el pacte per governar el Consell Comarcal del Baix Llobregat - Breus - Web local Corbera - Dones en Xarxa\nAvui és: 20-03-2018\nPSC, ICV-EA, CiU i ERC reediten el pacte per governar el Consell Comarcal del Baix Llobregat\nLa socialista Rosa Boladeras tornarà a presidir els quatre anys vinents el Consell Comarcal del Baix Llobregat després del pacte tancat avui entre el PSC, ICV-EUiA, CiU i ERC. Boladeras, regidor i exalcaldessa de Corbera de Llobregat, ha explicat que els objectius de futur són "les polítiques de benestar i les qüestions relacionades amb el territori".\nAl ple del Consell Comarcal del Baix Llobregat el PSC disposa de 17 consellers, ICV-EUiA 7, CiU 6, ERC 4, PP 4 i Ciutadans 1.\nEls representants del PSC (Juan Antonio Vázquez i Rosa Boladeras), d’ICV-EUiA (Lluís Moreno), de CiU (Salvador Esteve i Josep Maria Llop) i d’ERC (Dolors Pueyo) han signat avui el pacte pel qual reediten l’acord de govern que ja funcionava en l’anterior legislatura.\nEn l’estructura de govern, cada un dels partits tindrà una vicepresidència. Pel que fa a les diferents àrees, el PSC assumirà dona, joventut, promoció econòmica, serveis generals i hisenda, serveis a la persona, i territori i mobilitat; ICV s’encarregarà de cultura, medi ambient i educació; CiU de polítiques de benestar, i ERC de turisme.\nL’acte de constitució del Consell Comarcal tindrà lloc demà a Sant Feliu de Llobregat. Rosa Boladeras, que serà reelegida com a presidenta, ha agraït avui la "confiança" rebuda dels diferents partits i ha comentat que la comarca "ha de treballar en la millora de l’atenció a les persones i en tot allò que afecta el territori, com el riu, el medi ambient, l’habitatge i la mobilitat". Boladeras s’ha mostrat convençuda que el Consell Comarcal "continuarà tenint el paper rellevant que històricament ha desenvolupat".


PLuRieSPorTisTa: Tots cap a Vilanova! Torna "L´Esgarrinxada"\nTots cap a Vilanova! Torna "L´Esgarrinxada"\nAquest diumenge dia 24 de maig es cel.lebrarà la segona edició de la Pedalada de Vilanova de L´Aguda "L´Esgarrinxada". Aquest any la cosa s´ha "professionalitzat" una mica i es farà pagar 10 eurets als federats i 18 euros als no federats. La prova estarà organitzada per l´Associació de joves de Vilanova de l´Aguda i pel Motoclub Segre.\nEs podrà escollir entre tres recorreguts; el més llarg de 47 km el qual te algunes trialeres canyeres i te una dosi considerable de duresa, i dos circuits més per als menys entrenats de 35 i 20 km.\nCrec que no hi haurà classificacions ni temps; això sí, al final hi haurà botifarrada per a tots els participants.\nInicialment la meva intenció era anar-hi des de Ponts ja en bici i un cop a Vilanova fer un dels recorreguts curts; però al no estar federat no crec que pagui 18 euros per fer 20 km, i a mi darrerament la botifarra em senta malament (acabo passant la nit amb febre i vomitant; no malpenseu xD).\nAixò sí segurament surti a fer ruta en BTT diumenge, qui sap si per la zona de Vilanova a donar anims de passada. Aquesta setmana ja estic començant a acumular km amb la bici, i la cosa va d´allò més bé, torna la motivació per perdrem per camins durant tota la tarda (avui han estat 4 horetes i dimarts 3 i mitja); que duri!\nP.D: A veure si us animeu a anar a Vilanova aquest diumenge!\nPublicat per PLuRieSPoRTiSTa a 22:21


CiU obtindria 31-32 escons mentre que ERC es quedaria amb 27-28 i no sumarien majoria absoluta – elgarrotxi.cat\nCiU obtindria 31-32 escons mentre que ERC es quedaria amb 27-28 i no sumarien majoria absoluta\nCiU i ERC es quedarien a 9 escons de la majoria absoluta si se celebressin eleccions ara, segons una enquesta encarregada al Gesop que publica ‘El Periódico’ aquest dimecres. CiU obtindria entre 31- 32 escons, fins a 19 menys que els 50 actuals, i ERC n’aconseguiria 27-28, 7 més dels 21 que ostenta en el Parlament vigent. Com a tercera força de la Cambra catalana se situaria Ciutadans, que amb un augment considerable passaria dels 9 diputats actuals a entre 23-24. El PP seria la quarta força amb 12-13 escons. I Podem irrompria al Parlament amb una forquilla d’11-12 diputats, una xifra 5 escons menors que la que li donava el sondeig de la mateixa empresa del novembre del 2014.\nPSC, la CUP i ICV-EUiA completarien l’escenari electoral català en sisena, setena i vuitena forces respectivament. El PSC perdria fins a 10 escons des dels 20 actuals, i es quedaria amb una forquilla de 10-11. La CUP triplicaria escons i passaria dels 3 d’ara a 9-10. I finalment ICV-EUiA en perdria fins a 5, dels 13 actuals a una forquilla de 8-9.\nD’altra banda, el 51,6% dels catalans creuen que el procés s’està desinflant arran de les picabaralles entre CiU i ERC, segons una enquesta de Gesop per al ‘El Periodico’ aquest dimecres. Es tracta d’una xifra molt superior al 24,9% que pensa que després de l’acord per convocar eleccions el 27 de setembre el procés està “ben encarrilat”. D’altra banda, el 18,9% dels enquestats preveu que Catalunya s’acabarà independitzant, una xifra molt menor al 42% que pronostica que el conflicte amb l’Estat acabarà amb més autogovern per a Catalunya i al 25,3% que diu que el procés s’interromprà per manca de suport.\nPer partits, els votants d’ERC -en un 46,7%- creuen en la independència de Catalunya, seguit dels de la CUP i els de CiU, amb un 27,8% i un 27,5%, respectivament. Per contra, el 54,8% dels votants del PP pensa que el procés s’acabarà abandonant per falta de suport i el 51,2% dels votants de Ciutadans opina que finalitzarà amb més autogovern per a Catalunya. També, és l’opinió majoritària d’entre els qui en les eleccions van votar ICV (60%) i PSC (46,2%).\nL’enquesta d”El Periodico’ també conclou que hi haurà una pugna entre CiU i Podem en les pròximes eleccions al Congrés dels Diputats. Així, preveu que la federació nacionalista obtindria 10 escons (sis menys que el 2011), tot i que amb un 17% dels vots, mentre que Podem 9, amb el 20,5% dels suports, de manera que es veuria perjudicada per la llei electoral.\nERC es convertiria en la tercera força en nombre d’escons i passaria dels 3 escons als 7-8 (13,7%), seguit de Ciutadans, que debutaria a la cambra baixa espanyola amb 7 diputats però amb un major suport entre els votants (15,7%). La força liderada per Albert Rivera es nodriria sobretot de votants del PPC, que perdria cinc diputats i passaria dels 11 del 2011 als 6 (11,9%). El PSC, actualment amb 14 escons, només n’obtindria entre 5 i 6 (11,3%) i ICV-EUiA es quedaria amb només un (3,6%) davant els tres que té ara. En cas que la CUP es presentés, aconseguiria un escó.\nL’enquesta es va dur a terme entre el 20 i el 26 de febrer amb una mostra de 800 persones d’arreu de Catalunya. Va coincidir en el temps amb la sentència del TC tombant el decret de convocatòria del 9-N, la suspensió del jutge Santiago Vidal i el dictamen de Consell de Garanties Estatutàries sobre les estructures d’Estat.


CERTAMEN ATENEA 2020 DE TREBALLS DE RECERCA DE BATXILLERAT | Servei Educatiu Vallès Occidental VIII\nAquests treballs han d’estar relacionats amb les arts, les ciències de la naturalesa, de la salut i del medi ambient, les ciències socials, les humanitats, les llengües, l’educació física, les matemàtiques i la tecnologia.\nHi pot participar l’alumnat de 2n curs de batxillerat.\nEs poden presentar treballs individuals o col·lectius corresponents al curs 2019-20. Els treballs s’han de presentar en català o en la llengua en què s’imparteix la matèria.\nCada centre podrà seleccionar dos treballs. Per fer la tria el centre valorarà l’interès del tema, la correcció científica (claredat en el plantejament inicial de la hipòtesi, claredat en l’exposició de les conclusions, correspondència entre el plantejament inicial i les conclusions, coherència i rigor), la presentació del treball (estructuració, format, ús adequat de la llengua), capacitats desenvolupades per l’alumnat (capacitat de síntesi, valoració crítica, creativitat, idoneïtat de les fonts d’informació, capacitat d’extreure dades significatives). Tots els treballs presentats per cada un dels centres rebran el seu reconeixement.\n– Una còpia del treball imprès en paper, que es retornarà després de l’acte públic. Si el treball s’ha realitzat només en format electrònic (blog, web, etc.), es pot imprimir només la presentació o la seva introducció\n– Una còpia en format electrònic, en format pdf\n– Una recensió d’un màxim d’una pàgina, que s’enviarà a la secretaria del Certamen Atenea: crp-castellar@xtec.cat per a la publicació. Si s’acompanya de fotografies, caldrà lliurar-les en fitxers independents en format jpg\n– Una presentació digital, amb un màxim de 5 diapositives\n– Fitxa de dades dels autors i una fotografia, que s’enviaran en dos fitxers adjunts diferents també a la mateixa adreça de la secretaria.\nEs podrà acompanyar el treball amb diferents suports: maquetes, material informàtic, material visual…\nLa còpia en format electrònic quedarà en dipòsit als Serveis Educatius del Vallès Occidental VIII.\nLa data límit de presentació dels treballs serà el 14 de febrer de 2020 a les 14 hores. S’han de lliurar al Servei Educatiu del Vallès Occidental VIII, de Castellar del Vallès (c/ Major, 76, 2a planta).\nTots els treballs presentats, les presentacions digitals i els materials de suport es mostraran en l’acte públic que tindrà lloc el dijous, 26 de març de 2020 a l’espai jove La Tèxtil de Sentmenat, a les 18 hores.\nLes recensions de tots els treballs presentats es recolliran en una publicació en format electrònic que es lliurarà a tots els alumnes i els centres participants en el certamen.\nEls participants autoritzen la publicació dels treballs i fotografies a la Web del Servei Educatiu del Vallès Occidental VIII.\nLa Comissió organitzadora del Certamen, presidida per la Inspecció Educativa i formada per tècnics municipals d’educació de l’Ajuntament de Palau-solità i Plegamans, l’Ajuntament de Castellar del Vallès, l’Ajuntament de Sentmenat, l’Ajuntament de Polinyà i els Serveis Educatius del Departament d’Ensenyament, escollirà quatre treballs, per tal que els seus autors en facin una exposició oral pública en l’acte del certamen. S’escolliran tenint en compte la seva qualitat, el seu interès, originalitat, actualitat, temàtica, etc.\nAquest acte serà públic. Es lliuraran els reconeixements i els diplomes corresponents. Hi assistiran els autors dels treballs, els seus familiars, els tutors dels treballs i els companys d’institut i, en general, tothom qui hi estigui interessat.\nEls treballs presentats també poden participar en d’altres premis i concursos.\nTots els treballs seleccionats pels seus centres per a aquest Certamen rebran una gratificació i un diploma.


2014 0731. Miquel Caminal i el federalisme - Gironès per la independència\n2014 0731. Miquel Caminal i el federalisme\nMiquel Caminal i el federalisme\nMesos abans del seu traspàs, Miquel Caminal va escriure Trilogía federal: tres cartas de un federalista catalán, on expressava el seu desencís per les possibilitats del federalisme a Espanya. Aquest text partia d'una acurada i matisada reflexió sobre el federalisme autèntic, per diferenciar-lo dels succedanis i dels pseudofederalismes que alguns ens pretenen vendre. Per Caminal, el federalisme és, per essència, un pacte realitzat a partir d'un reconeixement clar i explícit de la diversitat dels seus integrants. És un pacte entre iguals, entre col·lectius lliures que es reconeixen mútuament i es respecten. I és aquesta llibertat prèvia la que porta a una unió realment voluntària i sense jerarquies. Una col·lectivitat no pot tenir més drets i més reconeixements que les altres. En tot pacte federal cal mantenir dues lleialtats: a la pròpia col·lectivitat i al mateix pacte amb els altres integrants.\nDurant molts anys Miquel Caminal defensà que aquest federalisme era el que s'adaptaria millor a la plural realitat hispànica. Cap col·lectivitat hauria de renunciar a la seva pròpia identitat i totes es respectarien mútuament. Perquè aquest pacte no seria només jurídic sinó també identitari, atès que cercava la lliure convivència en la pluralitat. Però observava amb preocupació que el principal obstacle que trobava el federalisme eren tots els nacionalismes, i especialment l'espanyol, tant en la seva forma més explícita com disfressat de constitucionalisme. El nacionalisme espanyol era el responsable de la frustració federalista perquè es mostrava incapaç d'acceptar l'existència d'altres identitats nacionals. Com tot nacionalisme construït i divulgat des de l'Estat, l'espanyol exigia a tots els ciutadans la seva obligada pertinència: com deia Caminal, era un nacionalisme "por imperativo legal", que negava l'existència a cap nació que no fos la seva i qualificava els altres sentiments identitaris de regionalistes.\nMiquel Caminal vindicà sempre la figura de Valentí Almirall, el federalista català desencisat de la Primera República que va evolucionar cap al particularisme català com a única solució política factible. Ara bé, només l'esquerra catalanista fou realment federalista. La dreta catalanista i els sectors més nacionalistes propugnaren inicialment, i sense èxit, l'autonomisme dins de la monarquia hispànica. L'abril del 1931, Macià i els catalanistes d'esquerres intentaren encabir un Estat català dins de la nova república espanyola, però es quedaren sols defensant el federalisme a les Corts, atès que les esquerres imposaren allò tan conegut de l'"única sobirania nacional". L'únic èxit aconseguit llavors fou l'Estatut autonomista del 1932. Després, ja durant la transició del franquisme a la democràcia, es tornà a comprovar com el federalisme de les esquerres espanyoles era pura retòrica. I així el nacionalisme espanyol es va imposar totalment, com es pot veure només llegint l'article 2 de la Constitució del 1978.\nAvui és evident la crisi del model constitucional que ha configurat un autonomisme obligatori i igualitari que persisteix a no reconèixer l'existència de realitats nacionals diferenciades. I així, esgotat l'autonomisme, Caminal considerava que el temps del federalisme també estava sobrepassat, perquè durant els darrers 30 anys ni les esquerres espanyoles ni les catalanes no havien apostat seriosament per anar cap a un sistema federal, tot i que havien tingut la força i la possibilitat de fer-ho. Per això li semblava poc creïble la proposta elaborada l'any passat pel PSOE a Granada. A més d'estar confegida des de les urgències de la conjuntura, i no pas des d'una ferma convicció, era una proposta aigualida que mantenia la desigualtat, i per tant la submissió, entre les diferents identitats nacionals pactants. La proposta socialista no significava un pacte democràtic entre iguals, atès que el nacionalisme espanyol persistia a considerar inferiors les altres identitats.\nPartint de la seva frustració com a federalista, Miquel Caminal acabava el seu escrit assenyalant que la política anticatalana del Govern Rajoy havia unit els catalans com mai. En efecte, el Partit Popular havia sembrat Espanya de tant anticatalanisme que havia provocat un replegament àmpliament compartit a Catalunya. Cal recordar que fou Mariano Rajoy qui organitzà aquella campanya de recollida de signatures contra l'Estatut català del 2006, i que Rajoy mateix fou qui ordenà recórrer davant el Tribunal Constitucional aquell text, mentre no feia el mateix amb altres projectes d'estatut que tenien articles similars.\nVuit anys d'anticatalanisme han donat fruit, i ara no és fàcil rectificar, ni col·laborar a revisar la Constitució en un sentit federalista. A més, per denunciar qualsevol temptació de pacte del Govern espanyol amb els catalanistes ja hi ha els manifestos dels nacionalistes de debò.\nD'aquesta manera, esgotada la via autonomista i frustrada la federal, segons Caminal al catalanisme ja només li queda la via de navegar sol cap a l'autodeterminació, si aquesta opció era la triada per la majoria de ciutadans de Catalunya. El caràcter excloent del nacionalisme espanyol proclamat pel PP i acceptat resignadament pel PSOE no deixava cap més camí. Aquest seria, amb tota probabilitat, un camí difícil i llarg. El dubte final que es plantejava Miquel Caminal era si aquesta voluntat catalana expressada democràticament seria respectada o seria ofegada pel Govern de Madrid. Ell, malauradament, ja no viurà per veure-ho.


La millor ‘assistència’ | BonDia Diari digital d'Andorra.\nJordi Moliné al seu pis de Ramonville-Saint-Agne (Tolosa), el seu espai de confinament.\nDc., 29/04/2020 - 23:20\nLa millor ‘assistència’\nLa seva gran passió, el bàsquet, es troba en aquests moments totalment confinada per la crisi sanitària de la Covid-19. Jordi Moliné, jugador de bàsquet de l’Ouest Toulousain, viu sol a Tolosa. Té 25 anys i tres dies abans del confinament va fer el primer dels tres exàmens per acabar sent mestre d’Educació Física. La prova escrita amb dos textos de cinc hores cadascú. Espera els resultats per després preparar-se per a l’examen oral i un cop superat aquest li tocarà l’examen físic. La competició, aquesta temporada, s’ha acabat de manera prematura per l’aparició del coronavirus. Tampoc podrà jugar el Campionat d’Europa C de bàsquet amb la selecció. Una de les seves grans passions queda frenada en sec. Tot i així, aquesta no és l’única passió de Jordi Moliné. El seu futur va ben encaminat per convertir-se en mestre d’educació física. Li encanta treballar amb nens i nenes petits i que també estigui relacionat amb l’esport. El seu confinament té dues parts. La primera la d’estar en solitud al seu petit estudi de Ramonville-Saint-Agne (al sud de Tolosa) i la segona fent tasques de monitor d’activitats extraescolars de l’escola elemental Angela Davis de Ramonville-Saint-Agne. Allà té a les seves ordres nens i nenes d’entre 5 i 10 anys que són fills de metges de l’hospital de Rangueil, proper a la zona de l’escola. “És cert. Estic molt exposat, però estem amb mascaretes, gels desinfectants i també hi ha molt de protocol que hem de seguir. No estem gaire en contacte amb ells, tot i que és difícil mantenir la distància amb els més menuts, ja que són petits. Busquem que cada nen tingui la seva pilota i jugui sol amb reptes més individuals i mantenen la distància”, va assegurar Jordi Moliné, que està molt sorprès de la conscienciació que tenen tots ells. “Els expliquem la situació i sorprèn molt perquè l’entenen quasi sense que els l’expliquem. A casa, com els seus pares són qui són, tenen aquesta situació de crisi sanitària molt interioritzada. A més a més, els monitors no els amaguem res. Ells no van amb mascareta. Nosaltres, sí”.\nEls pares d’aquests nens i nenes, a banda de ser metges, també hi ha que són infermers, policies, bombers... “Tots ells són molt agraïts amb nosaltres perquè ajudem els seus fills en un moment molt complicat per a tots ells. Alguns, fins i tot, són els dos metges i estan a primera línia. La seva manera per mostrar agraïment és portar-nos esmorzar o berenar en algunes ocasions.”\nEl Jordi té 25 anys, aquesta és una bona oportunitat per a ell d’agafar experiència i també de desconnectar. “M’agrada donar un cop de mà en aquesta situació tan complicada. No estic a casa i m’ajuda a desconnectar. Treballar amb nens petits m’agrada molt i em serveix per agafar experiència i saber com reacciono en algunes situacions. De cara a un futur em servirà de molt”.\nEls pares i molts dels amics es troben al Principat. Especialment els pares, força preocupats per ell. “Tolosa és una de les regions de França que menys tocada està per la Covid-19. Ha afectat molt més el nord o el nord-est de França. El desconfinament aquí es farà aviat, ja que a França també ho faran per regions. No està sent fàcil per a mi, ja que tinc els pares i els amics a Andorra, però parlem cada dia. Els intento tranquil·litzar perquè només surto quan vaig a comprar i quan em toca anar a treballar. De fet, tres companys meus que fan també de monitors no van a treballar perquè són factor de risc”. Ho viu de manera calmada. No en queda una altra. “Ara està tot més tranquil que abans, però les primeres setmanes gairebé t’havies de pegar per un cartró de llet. La gent omplia i omplia els carros. Ara està tot més calmat i tothom està més que conscienciat.” Com tothom té incertesa un cop acabi tot plegat. “Ho relativitzo més a mesura que passen els dies. La situació va millorant i el desconfinament sembla que dona resultats. Després veure’m què passa. Serà una crisi bastant més llarga del que esperem.”\nSense bàsquet costa més d’empassar aquest confinament. Les competicions s’anul·len i la pilota queda totalment aturada. La famosa cinta de cabell que sempre porta als partits que juga, està guardada. La final de la Copa de la Garona contra el seu exequip, el TOAC, de moment no es jugarà. El Campionat d’Europa C també ha quedat cancel·lat, també els Jocs dels Petits Estats del 2021. “Decebut perquè estava fent una bona temporada aquest any, però el que és evident és que el primer és el primer, i això és la salut.”\nEls seus esforços queden concentrats per acabar sent mestre, per tant, per aprovar aquestes tres fases de l’examen. Això sí, té pla B, ja que en cas de no aprovar li agradaria estudiar una branca d’Educació Física amb gent amb minusvalidesa. Un xicot de reptes amb ganes de ser útil en aquesta crisi sanitària que ningú sap quan acabarà. A França parlen de l’11 de maig. Sigui com sigui és la millor assistència del base i monitor Jordi Moliné.\nFOTO: FOTO CEDIDA PER JORDI MOLINÉ


Reprogramació automòbil a Terrassa\nReprogramació automòbil a Terrassa, BCN MOTORSPORT, està formada per un grup de treballadors altament qualificats amb anys d'experiència en el chiptuning, preparats per treure el millor del seu vehicle.\nReprogramació automòbil a Terrassa, BCN MOTORSPORT, no parem d'invertir en les últimes eines de treball. Podem reprogramar centraletes amb protecció tricore boot mode. Treballem amb les millors interfícies del mercat com CMD, BYTESHOOTER, interface de APR TUNED. Fins i tot podem reprogramar via OBD-2 algunes centraletes amb protecció antituning.\nArtesans del Gelat i el Torró a Terrassa, Casa Planelles\nBotiga i venta de pintura a Terrassa, DECASA\nCoaching Professional a Terrassa, Jordi Oller\nDistribuïdors de pintura a Terrassa, DECASA\nMarbres Terrassa, Marniko\nPodòleg, Podólogo Terrassa, Clinic Pie\nSerralleria Terrassa, Vallès24


Direcció General d'Anàlisi i Planificació Estratègica de l'Acció Exterior\nSr. Oriol Duran Torres\ndirector general d'Anàlisi i Planificació Estratègica de l'Acció Exterior\na) Reforçar la capacitat d'incidència i optimitzar la capacitat operativa de la Secretaria d'Acció Exterior i de la Unió Europea.\nb) Elaborar informes i estudis d'anàlisi, estratègia i prospectiva de l'acció exterior i les relacions amb la Unió Europea de la Generalitat de Catalunya.\nc) Donar suport a l'elaboració dels plans directors pluriennals i dels plans anuals vinculats amb l'acció exterior del Govern.\nd) Donar suport a la Secretaria d'Acció Exterior i de la Unió Europea en la seva tasca de coordinació i planificació de l'activitat de la Delegació del Govern davant la Unió Europea i les delegacions del Govern a l'exterior.\ne) Establir les sinèrgies necessàries amb els think tanks i els centres universitaris per a promoure la recerca en els àmbits d'interès per a l'acció exterior del Govern.\nf) Elaborar informes i estudis sobre les millors pràctiques en l'àmbit de l'organització i conducció de l'acció exterior, i dissenyar i programar actuacions de formació especialitzada per al personal vinculat a l'acció exterior del Govern.\ng) Fer seguiment del dret internacional i de les iniciatives de reforma d'organismes internacionals per tal de facilitar, quan escaigui, la presa de posició de la Generalitat i la seva participació en els mecanismes de cooperació administrativa rellevants.\nh) La gestió del Registre d'unitats d'acció a l'exterior.\ni) Qualsevol altra funció de naturalesa anàloga que li sigui encomanada.\nDECRET 93/2019, de 30 d'abril, pel qual es nomena el senyor Oriol Duran Torres director general d'Anàlisi i Planificació Estratègica de l'Acció Exterior. (DOGC núm. 7866)


Cristóbal Aicart Moya - Viquipèdia, l'enciclopèdia lliure\nCristóbal Aicart Moya\n← Tomás Pérez del Pulgar y O'Lawlor\n16 de març de 1893 – 1 de juliol de 1895\n← Juan Muñoz Vargas\nJuan Muñoz Vargas →\nCristóbal Aicart Moya (l'Alcora, 1851 - ?) fou un advocat i polític valencià, diputat a les Corts Espanyoles durant la restauració borbònica.\nDurant el sexenni democràtic fou un dels dirigents carlins d'Alcora, però després de la restauració borbònica es va fer membre del Partit Liberal perquè no tenia possibilitats d'obtenir un escó amb el Partit Conservador. Tot i això, va mantenir tensions amb el grup de la família Fabra, va donar suport Vicente Cantos Figuerola contra José Castelló Tárrega, imposat per José Canalejas i Méndez i després pel comte de Romanones. A les eleccions generals espanyoles de 1886 fou elegit diputat pel districte de Morella i a les de 1893 pel de Llucena. Fou president de la Diputació de Castelló de 1910 a 1912 i de 1915 a 1917, i governador civil de Castelló el 1910 i maig-desembre de 1914.\nJavier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.8. ISBN 9788495484802.\nObtingut de «https://ca.wikipedia.org/w/index.php?title=Cristóbal_Aicart_Moya&oldid=21099685»\nLa pàgina va ser modificada per darrera vegada el 10 maig 2019 a les 04:44.


La Jael enfilada al maleter del Bertone, que des de fa poc és descapotable.\nTé uns quants anys (és matrícula B), molts quilòmetres i un grapat de campanyes electorals a l’esquena. Segurament, en època de comicis hagin vist voltar pel país alguns dels integrants dels Verds d’Andorra enfilats a aquest Bertone Freeclimber 2, un cotxe amanós i pràctic per carregar-lo fins a les celles si cal i anar amunt i avall a fer política. “Per anar a penjar cartells és molt pràctic!”, exclama divertida la Jael Pozo, consellera verda al comú de la Massana. I és que, malgrat que aquest cotxe no hagi estat mai propietat seva, en té un grapat d’històries per explicar.\nLa que més li aixeca un somriure es remunta a les eleccions del 2005, l’any de debut de la formació en unes generals. Un dels actes previstos era a l’Institut d’Estudis Andorrans de Tolosa, on els joves d’Esquerra-Verda van presentar, entre d’altres, una acció per demanar la despenalització de la marihuana amb uns díptics ben creatius: tenien forma d’una fulla de maria. Fins aquí tot correcte. Quan va arribar l’hora de tornar cap a Andorra, ja de nit, a sobre del Bertone els va sorprendre al Juli Fernández (copresident del partit i aleshores propietari del vehicle) i a la Jael (que llavors tenia 19 anys) una d’aquelles nevades de campionat que els va obligar a venir per Bourg-Madame. “El dipòsit del cotxe estava a les últimes i de Tolosa a Puigcerdà no hi havia cap gasolinera oberta i el Juli va estar tot el camí angoixadíssim perquè ens quedaríem en pana però em vaig adormir i no em va voler despertar per compartir el patiment”, recorda. Sortosament, a Puigcerdà van poder fer gasolina... però poc va durar-li la traquil·litat de Fernández. A Bellver de Cerdanya els va aturar un control dels mossos. Els agents, en inspeccionar el cotxe amb les llanternes i veure tot aquell desplegament de fulles de marihuana que havien quedat escampades, van demanar explicacions. “Semblava que duguéssim un carregament de maria! I el Juli, apurat, explicant-los que eren eleccions a Andorra i que veníem de fer campanya... I amb la cara de nervis que li van veure el van deixar passar!”\nAmb els anys, el Bertone va passar a mans d’Isabel Lozano, copresidenta dels Verds i mare de la Jael, i fa ben poc ha tornat a canviar d’amo: el marit de la Jael, Abou Ba, n’ha estat sempre enamorat en considerar-lo un clàssic i la sogra li el va regalar. Ell ara li ha fet un reestyling i l’ha descapotat perquè planeja una nova aventura: fer una ruta per Mauritània fins a Dakar. “Segurament ja serà per quedar-se allà”, diu. Les forces del Bertone decidiran si torna o s’hi queda.\nTambé ha fet de vehicle nupcial\nEl Bertone no només ha fet servei en èpoques electorals. El setembre passat també va fer de cotxe nupcial del seu antic propietari: Juli Fernández es va casar i, un cop celebrada la cerimònia al comú, els nuvis van enfilar-se als seients del darrere, oberts i sense capota, per fer la volta reglamentària ja amb els anells a la mà.\nJa ho heu dit bé , de verds només el color, sinó pugeu a la Massana , i passejeu per les muntanyes , només hi han biciletes o motos d trial o enduro . Anar a caminar per la muntanya s'ha convertit amb un esport de risc.\n#3 Verd no eco\nT'has equivocat :-), són dels Verds no dels "ecologistes" d'aquí el color del cotxe... Si fossin Verds promourien el transport col·lectiu, bicicleta, ...\nMolt ecològic, enhorabona. Diu molt sobre els "ecologistes" Andorrans elegits amb partits de dreta.\nJael, portes la roda dreta del davant molt baixa!! jeje


.2020-21 PREMINI A Masculí archivos - Secció Esportiva Santa Eulalia\n.2020-21 PREMINI A Masculí\nAteneu Montserrat Blaus 27 – 60 SESE\n.2020-21 PREMINI A Masculí, 2019 - 20 Cróniques\nContents i agraïts, dediquem el partit al nostre entrenador Pedro que per motius, més que justificats, avui no ha pogut estar al camp amb els seus «enanos» i a l’Àlex 88 i al Pol (Peque) 11 que deixen l’equip el curs vinent. Així doncs, últim emocionant partit de la temporada, gestionat pel…\nSESE 87 – Ateneu M. Blaus 23\nUn partit treballat fins l’últim moment. Tot i la diferència de punts, cal destacar que no ha estat fàcil, ens han posat una bona defensa que hem hagut d’anar superant amb constància. Un bon resultat, obtingut a base de posar-hi ganes i esforços, molta intensitat que encara hagués estat millor si haguéssim…\nTecla Sala 19 – SESE 69\nPartit de tornada on es repeteix l’experiència prèvia. Domina l’esportivitat i l’actitud positiva. Cada equip ha intentat treballar i millorar aspectes des de les pròpies possibilitats. Hem buscat espais lliures, a partir d’una bona defensa i sense perdre pilotes, hem propiciat el joc al camp d’atac sense precipitar-nos; així hem gaudit de…\nSESE 75 – Tecla Sala 25\nDestacar amb il·lusió i gratitud l’actitud positiva, proactiva i forta dels dos equips. Tot i la gran diferència tècnica, les ganes i el companyerisme han estat presents fins l’últim minut. Hem aprofitat per fer els passes llargs i les arribades ràpides a cistella, hem fet córrer la pilota amb energia i destresa.…\nUE Claret A 48 – SESE 94\nPartit difícil i lent per les dimensions del camp, especialment petit. Ens ha costat bloquejar els rebots i passar-nos la pilota amb comoditat. Tot i haver guanyat tots els quarts, no ens hem pogut relaxar. Avui la nostra defensa ha estat molt poc encertada, ens han pressionat i hem perdut moltes vegades…\nI.E. Claret 9 – SESE 59\nUn partit molt agradable. Des del primer minut hem marcat la diferència i hem agafat el control de la pilota. Tot i guanyar amb comoditat, hem mantingut el ritme i l’atenció. Cal destacar la bona defensa, ha estat clau per permetre els atacs constants, les recuperacions de pilotes i els encerts directes…\nViladecans 27 – SESE 79\nUn partit amistós i enèrgic. La clau de la victòria ha estat la dinàmica del joc i sobretot, hem estat insistents i encertats en la defensa. No hem deixat que l’equip contrari pugués fer gaires cistelles. Hem tingut opció de marcar triples, de separar-nos dels defenses arribant sols a cistella,… els hem…\nJoventut Les Corts 52 – SESE 47\nIgualat, complicat, intens! Un partit de tornada com feia temps que no teníem. Ens ha costat lluïr el nostre joc, hem mantingut el marcador en positiu fins l’últim quart que hem caigut. Una derrota que ens exigeix continuar treballant i millorant. Hem d’aconseguir pensar les jugades, tenim capacitat de fer-ho millor i…\nSESE A 62 – Joventut les Corts 36\nMàxima intensitat des del primer minut. El Premini A és un equip molt motivat que surt a jugar com si es tractés d’una gran final. El primer partit de la lliga ha estat superat amb qualitat de joc. Hem pogut fer jugades treballades i comencem a gaudir de la visió global de…\nEmocionant!!! Primer partit de la temporada. El premini A ha sortit a la pista amb moltes ganes de jugar. Hem pogut veure que els mesos d’entrenament han servit per fer jugades treballades, buscant distància i joc ràpid. De totes maneres encara ens falta deixar el joc individual per potenciar els passes. Ens…


punt7 Events for Saturday, October 20th 2018 »\n“Soc estudiant i vull treballar al Nadal”\n16 octubre, 2018 @ 08:00 - 25 octubre, 2018 @ 17:00\nEstudies? Vols treballar aquest Nadal? Al Nadal s’incrementa el consum, i les empreses necessiten contractar més personal per a poder atendre la demanda de la població. Per molts estudiants és un dels períodes de l’any ideals per aconseguir diners extra, adquirir experiència professional i, per què no, establir contactes laborals. Si vols treballar aquest Nadal, des del Consell Comarcal del Barcelonès i els Ajuntaments de la Comarca (Badalona, Barcelona, L’Hospitalet, Sant Adrià de Besòs i Santa Coloma de Gramenet), hen elaborat tot un seguit de tallers durant el mes d’ocutbre i recursos a ajudar-te i explicar-te com trobar feina per a treballar durant aquest Nadal.


Unión de Mutuas ha dut a terme, al seu centre de Borriana, una jornada informativa centrada a aclarir dubtes i aportar solucions a l’hora de calcular la quantia de les prestacions econòmiques derivades de la incapacitat temporal dels treballadors fixos discontinus, eventuals, agraris i empleats de la llar.\nLa prestació de baixa per incapacitat laboral és un subsidi la quantia del qual depén de la base reguladora i dels percentatges aplicables a aquesta i que comporta certa complexitat. Amb l’objectiu de clarificar i col·laborar amb els professionals i assessors laborals assistents a la jornada, en l’aplicació de la normativa vigent, la tècnica jurídica d’Unión de Mutuas, Miriam Planas, ha analitzat diversos supòsits extrets de la pràctica diària concernents al sistema especial agrari, el sistema de fruites i hortalisses i el sistema especial d’empleats de la llar.\nEn aquest sentit, pel que fa als treballadors de magatzem fixos discontinus i eventuals, Miriam Planas ha assenyalat que la base reguladora de les prestacions resulta de “dividir pel nombre de dies naturals la cotització a temps parcial acreditada des de l’última alta laboral”, amb un màxim de tres mesos immediatament anteriors al fet causant. Aquesta prestació s’ha d’abonar “tots els dies naturals que el treballador estiga de baixa”.\nAixí mateix, mentre el treballador estiga d’alta a l’empresa, la prestació l’abona aquesta per pagament delegat. Una vegada finalitzada la campanya, si el treballador roman de baixa mèdica passa a pagament directe i és abonat per la mútua.\nPlanas també ha detallat que si una vegada finalitzada la campanya aquestos treballadors inicien una incapacitat temporal, com que no estan en situació d’alta o assimilada, “no es genera cap dret a prestació, encara que computa el termini de durada de la incapacitat temporal, llevat que estigueren percebent una prestació per desocupació.”\nRespecte del sistema especial d’empleats de la llar, la tècnica jurídica d’Unión de Mutuas ha recordat que són treballadors que no cotitzen per atur i que poden ser responsables de la cotització per contingències comunes i professionals si treballen menys de 60 hores al mes per ocupador.\nMiriam Planas també ha incidit que en les situacions de pluriocupació la cotització ha d’estar subjecta a les normes que la regulen, però en el cas en què no s’hagen tingut en compte i hi haja una sobrecotització, per al càlcul de les prestacions s’ha d’aplicar “el límit màxim de base de cotització i distribuir-se entre totes les empreses en proporció a la remuneració que cadascuna abone al treballador”.


Cicle cinema Mut Nord-americà: The Mark of Zorro | Institut d’Estudis Nord-americans\nCicle cinema Mut Nord-americà: The Mark of Zorro\nDon Diego Rivera, un jove noble espanyol, veu amb horror com els nous i rics terratinents menyspreen als habitants de les seves terres. Els pobres agricultors no tenen a ningú que els defensi i lluiti pels seus drets, no saben com fer front a un govern brut i corrupte. Finalment el indignat Rivera trobarà una forma de lluitar pels desafavorits: durant el dia es comporta com un més dels dèspotes cacics del lloc, mentre que a la nit es cobreix la cara amb una màscara negra, convertint-se en un misteriós venjador, La Guineu, defensor dels pobres. El seu màxim enemic és el Capità Pasquale, un malvat militar que pretén apoderar-se de la colonial Califòrnia. Els mètodes del Capità són malvats; terroritza al poble i compta amb un grup d’esbirros que li guarden l’esquena. El valent Diego de Rivera no estarà disposat a tolerar tals amenaces.


Pilota que bota a l'aigua Buitenspeel\nUna petita pilota ... que bota amb facilitat damunt l'aigua ! Té una mida a mig camí entre una pilota de ping pong i una de tennis, està feta de neoprè i ens assegura un munt de rialles i de jocs apassionants.\nHi ha moltes possibilitats de joc! Llança-la al teu company, compta quantes vegades rebota a la superfície de l'aigua, fes-la rebotar contra les ones del mar, juga a esquivar-la, o a interceptar-la a l'equip contrari ... la diversió està assegurada! A més té una mida petita (una mica menor que una pilota de tennis), així que és fàcil de llançar i atrapar. El material de què està feta la fa molt elàstica i resistent. Un imprescindible per a l'estiu!\nés una joguina simple però sorprenent que us donarà molt de joc. Desenvolupa la coordinació, l'atenció i habilitats motrius!


Projectes de Primària\nProjecte de 6è de Primària (Curs 2011-2012)\nWebquest: Projecte interdisciplinari de 5è de Primària(Curs 2011-2012):\nWebquest: Els colors de l'aigua\nC.S. SAPS QUÈ?: Aquest és un projecte realitzat pels alumnes de Sisè de Primària del curs escolar 2005-2006\nEls alumnes de Primer del curs 2003-2004 van desenvolupar el projecte "El Delfín" a l'àrea de llengua castellana. Amb la informació i les imatges escollides hem preparat aquesta presentació amb Power Point.\nPer veure la presentació de Power Point a pantalla completa quan entris a la presentació hauràs de fer un clic sobre el botó que hi ha a la part inferior dreta pantalla. Per avançar les pantalles de la presentació has de fer clic amb el ratolí.\nEls alumnes de Segon del curs 2003-2004 van desenvolupar elprojecte "El Caballo" a l'àrea de llengua castellana. Amb la informació i les imatges escolllides hem preparat aquesta presentació amb Power Point


Crònica del Ple Municipal del 30 de novembre de 2021 | Ajuntament del Pla de Santa Maria\nA la Junta de Govern del 23 de novembre es va aprovar contractar el document inicial per modificar les normes subsidiàries referides a la instal·lació d'energies renovables. També es va aprovar la segona certificació de les obres de La Fàbrica.\nImatge del ple del 30 de novembre\nEl Ple de dimarts 30 de novembre es va celebrar com és habitual a les vuit del vespre. Hi van assistir els 8 regidors de Junts pel Pla, el regidor d’ERC Josep Maria Canela i el regidor de la CUP Guillem Fonts. La regidora de la CUP Tània Solé va excusar la seva assistència per motius personals.\nLa sessió va començar amb els punts habituals d’aprovació de l’acta de la sessió anterior i la dació de compte dels acords de juntes de govern, dels decrets de presidència i de les conciliacions i arqueig de caixa. En aquesta fase, el regidor Josep Maria Canela va formular algunes preguntes que es van respondre al final de la sessió, en l’apartat de Precs i Preguntes i per això es transcriuen més endavant. També va demanar un aclariment sobre el contracte per a la neteja i adequació com a pàrquing d’un solar, aprovat per la Junta de Govern del passat 9 de novembre. L’Alcalde, Mateu Montserrat, va puntualitzar que es tracta d’un espai situat a la zona de l’Horta, darrere el carrer 11 de setembre.\nEl punt 5 de l’ordre del dia consistia a atorgar un ajut a Càritas. L’Alcalde va explicar que per la Fira del Vent es van recaptar uns 700 euros per ajudar els damnificats pel volcà de l’illa de La Palma i es va proposar que l’Ajuntament fes una aportació per la mateixa quantitat. La proposta es va aprovar per unanimitat.\nEl punt 7 de l’ordre del dia era la modificació de crèdit per transferències. És a dir, algunes partides dels pressupostos per a 2021 que s’han revelat insuficients reben un suplement procedent de partides que no s’han gastat tal com s’havia previst. En aquest enllaç es pot veure la proposta d’acord amb el detall de les partides. Es va aprovar per unanimitat.\nEl punt 8 era la modificació de crèdit mitjançant romanent de tresoreria. En aquest cas, es tractava d’incorporar 358.000 euros procedents d’aquest romanent, és a dir, dels estalvis de l’Ajuntament, per ampliar el pressupost previst inicialment. Es va aprovar amb els vots favorables de Junts pel Pla i les abstencions de la CUP i ERC.\nEl punt 8 era l’aprovació del pressupost general per al 2022. En aquest enllaç es pot descarregar el document amb l’acord i el desglossat del pressupost per capítols. En aquest altre enllaç trobareu un quadre amb el detall de les inversions.\nGuillem Fonts, de la CUP, va manifestar l’opinió del seu grup: “Pensem que un any més els pressupostos són continuistes, les partides són poc detallades, molt genèriques i per nosaltres no són uns pressupostos suficientment socials com ens agradaria que fossin. Pel que fa als pressupostos participatius, es tornen a destinar 50.000 euros i recordem que vam dir que la idea era augmentar una mica més aquesta quantitat. Creiem que aquesta partida s’hauria d’incrementar. Per tot això, votarem en contra.”\nPer la seva part, Josep Maria Canela, d’ERC, va exposar el següent:\n“Tenim un pressupost de 2.438.000 euros, dels quals només podem disposar de 480.000, més o menys. Penso que amb això s’ha de fer una molt bona planificació de tot el que cal fer. D’entrada, els pressupostos estan ben fets. Des d’Esquerra, ens abstindrem i vull raonar aquesta abstenció.\n”A Esquerra tenim una visió diferent, ni més bona ni més dolenta. En primer lloc, pensem que les partides han d’estar més ajustades. Ja sabem que costa. Tenim molt clar quins costos representen la Festa Major, la Fira i l’adequació de la Fàbrica com a residència d’avis. Ja sabem que la Fàbrica és molt important, però tampoc no hi hem de destinar tot, sinó que hem de veure què podem anar fent sense hipotecar el pressupost que pugui anar quedant.\n”Jo suggereixo que prioritzem les despeses en infraestructures necessàries, però plantejar la venda de tot aquell patrimoni com el Sindicat. Jo no tinc clar què es fa al Sindicat ni si s’hi farà mai res. Ja tenim una sala, un Pavelló, un Centre Cívic i penso que no ens cal. Si ens plantegéssim vendre-ho, tindríem uns diners amb els quals en aquest moment, que és necessari, es podrien invertir a la Fàbrica.\n”També tenim Cal Cabré, que no tenim clar què s’hi ha de fer. És una casa vella. Tenim tota una sèrie d’infraestructures, i en tenim moltes. Quan parles amb la gent i els expliques que tenim això i allò, diuen ‘Oh! Tant de patrimoni?’. No ens plantegem vendre per vendre, sinó vendre per la Fàbrica, per la residència d’avis.\n”A l’apartat d’educació, penso que s’han de fer altres coses. Som al segle XXI i s’han de plantejar seriosament les noves tecnologies. Potser val la pena que facilitem cursos per a la gent gran. Hi ha un munt de gent que són de 40 a 60 anys, que si tu els facilites les eines, potser sabran fer anar un ordinador una mica més i potser sabran posar-se a Internet. Una cosa és el que facin des de Valls, però com a Ajuntament, ens hem de plantejar coses més properes.\n”A mi em preocupa molt seriosament l’estat de la llengua catalana a tot arreu. Des de l’Ajuntament, podem fer coses. Ja en fem però n’hem de fer més. Amb l’escola, amb els instituts de la comarca, cursos... Plantejar-ho des d’aquí.\n”I en cultura està molt bé el que fem, però jo pateixo per la canalla. La canalla necessiten un cicle d’activitats com teatre. Ja s’ha provat amb els grans, he vist que funciona i que és molt xulo, doncs ara anem per altres dreceres. Tot això com a suggeriments. Sé que l’Ajuntament pensa fer moltes coses, però més encara. I aquestes vessants cultural i educativa, per a mi són bàsiques.”\nAcabada la intervenció de Josep Maria Canela es va procedir a la votació. Els pressupostos es van aprovar amb 8 vots a favor de Junts pel Pla, un vot en contra (CUP) i una abstenció (ERC).\nA continuació, la regidora d’Ensenyament i Serveis Socials, Meritxell Pau, va llegir el manifest del dia internacional per l’eliminació de la violència vers les dones. El podeu descarregar des d’aquest enllaç.\nEn l’apartat de Precs i Preguntes es va donar resposta a les qüestions formulades pel regidor d’ERC Josep Maria Canela que es transcriuen aquí.\nJosep Maria Canela (JMC):\n“Sobre el Museu Agrícola i d’Economia Rural: Qui farà aquest projecte? Qui el durà a terme? I si són persones qualificades en museïtzació?\n”Voldria més informació sobre diverses factures. Es van pagar 10.000 euros a Tarragona Disseny i 12.000 euros a J. Roca pel museu del morter i el museu agrícola.”\nVa respondre el primer tinent d’alcalde, Josep Silvestre (JS):\n“Hi ha una factura de 5.000 euros que correspon a l’elaboració d’un projecte amb una visió global del què haurà de ser el Museu Agrícola. Així tenim aquesta visió global i s’anirà fent en petites parts.\n”Pel que fa als morters, ens vam comprometre, fa dos anys, amb un conveni amb el Sr. Jaume Culleré, a acollir tots aquests morters que estaven dipositats al Museu de la Vida Rural de l’Espluga. Va arribar un moment que el Sr. Culleré ens va dir que si no ho exposàvem ho portaria a un altre lloc. Per això vam engegar el procés de l’exposició de morters i d’això hi ha diverses factures. Hi ha una factura de 2.000 euros del fuster, per fer tot el mobiliari i la part on hi ha les màquines de cosir i els plafons de l’entrada. Després també hi ha una factura de 10.000 euros de TGD per la infografia, les arts finals, els vinils i tota la informació, tant de l’exposició de morters com de les màquines de cosir i dels plafons de l’entrada.”\n“El museu del morter està, doncs, inclòs dintre d’un museu global?”\nLa segona Tinent d’Alcalde, Maria Teresa Ferré (Junts), va precisar:\n“El museu del morter serà una secció del Museu Agrícola.”\n“Aleshores aquest museu agrícola el portarà a terme també TGD?”\n“TGD ha proposat la museïtzació global. Això hi ha diferents maneres de realitzar-ho. Tot de cop, com s’ha fet amb el Centre d’Interpretació, o de mica en mica, a mesura que es disposa de partides de diners. I la direcció del projecte la faria TGD.”\n“Ells en poden saber, però els museus no els munta qualsevol. Aquell és preciós, però de museus agrícoles n’hi ha a tot arreu i no els va a veure ningú. Vas al Museu de la Vida Rural i és preciós. Aquí, tenim un munt de coses i allò, algú ho ha de seleccionar, algú expert. I que al final ens quedin deu cosetes. Allò, ara és un magatzem, tots ho sabem, però al final, si és que s’ha de fer, ha de quedar bonic. I ho fem perquè tenim un espai, si no, tampoc no ho faríem.”\nMateu Montserrat (MM):\n“El que hem fet ara és una part del Museu Agrícola, la part dels morters, que correspon a la vida rural, a la casa. L’altra part que vindrà seran les màquines d’ensulfatar. Es tornarà a fer una cosa semblant.\n”A l’exposició de morters, a sota de la graderia s’hi guarden tot d’altres morters que estan destinats a que un altre dia es pugui variar l’exposició i ensenyar-ne uns altres.\n”En els diferents àmbits, ens hi anirem posant. Aquest any vam endreçar les màquines de cosir. L’any que ve, farem les màquines d’ensulfatar o la vinya. I s’exposaran tres o quatre màquines, o vuit, i la resta quedaran desades i al cap d’un temps es podrà girar. Ara hi haurà unes màquines i ara unes altres. Que no hi hagi sempre les mateixes peces exposades, anar-ho canviant mica en mica.\n”Això és el que ens han aconsellat. De moment és un magatzem, però a la llarga arribarà a ser un museu. Ho anirem modificant de mica en mica així que puguem destinar-hi recursos.”\n“Aquestes persones estan qualificades? Torno a dir el mateix. Fa de mestre qui és mestre... Són experts en museïtzació? Allò ha quedat molt bonic, però els experts en museïtzació seleccionen aquestes peces, posen una peça concreta, una projecció… Ha quedat molt maco i em va agradar molt, però a veure la resta…”\n“Aquesta empresa ha fet algun altre museu i altres projectes i tenen experiència.”\n“En relació al tema de les instal·lacions fotovoltaiques, en una altra acta de la Junta de Govern figura un contracte a una empresa per 12.000 euros, per refer les normes subsidiàries sobre aquesta qüestió. Des d’ERC voldríem tenir més informació sobre això i crec que els tres grups representats n’hauríem d’estar al corrent. Es va engegar al setembre i som al desembre. Hi ha algun avenç o alguna novetat?”\n“Encara no està enllestit. S’està fent un primer esbós general dels espais que hi haurà per a energia solar, on han d’anar, com han d’estar connectats... Quan tinguem un primer avanç de tot això farem una reunió conjunta per parlar-ne.”\n[En aquest punt, Mateu Montserrat va respondre al suggeriment fet pel regidor Josep Maria Canela de vendre patrimoni municipal]\n“Sobre els terrenys, sí que és veritat que en tenim molts. En tenim al polígon, aquí a la urbanització, a la Torre de Santa Maria. Però bé, jo crec que mentre puguem no hem de malvendre. Hem de poder vendre a preu de mercat quan hi hagi l’oportunitat.\n”L’antiga seu de la cooperativa, la vam comprar per fer un centre per a les entitats del municipi. S’està fent un projecte i creiem que fora interessant recuperar la sala del cinema. Hi ha la barana i moltes coses que es poden recuperar.\n”Ho hem de fer mirant al futur perquè l’altra sala que tenim al Pla no és de l’Ajuntament, és de la Parròquia i qualsevol dia poden dir adeu-siau. Per això vam creure convenient comptar amb aquest edifici. I pel que fa al trull voldria que constés en acta, que el vam poder aconseguir gràcies al Sr. Josep Tutusaus [El Sr. Tutusaus va traspassar uns dies abans del ple]. Va ser una persona que va fer tot el possible perquè això passés a ser de propietat municipal.\n”Quan vam adquirir el trull, ho vam tapiar perquè hi ha material. Quan es pugui, es posarà en marxa i farem un centre d’interpretació de l’oli o el que vulguem. He vist centres d’interpretació de l’oli que no tenen ni una part del material que tenim nosaltres al Pla. Crec que és una cosa de futur i els terrenys que hi ha al costat, crec que cal mirar d’aprofitar-los, deixar-los com a zona pública, perquè allò té edificabilitat. Hem de traslladar aquesta edificabilitat a un altre espai que tinguem en el municipi. Així no perdem el valor del sol.\n”Tot això ho estem tramitant, però aquestes coses no es fan d’avui per demà. Anem en la línia de poder aprofitar com a patrimoni tot el que tenim. De patrimoni, gràcies a Déu, en tenim molt i ens dona solidesa per on vulguem anar. Com a Ajuntament, hem d’estar molt tranquils en aquest sentit. Quan tinguem la necessitat, ja mirarem de fer la cosa que creguem convenient.\n”Si hi ha qualsevol altra cosa a comentar, en podem parlar quan vulgueu.”\nSeguint en la secció de precs i preguntes, es recull aquí el prec formulat pel regidor Josep Maria Canela en el punt 2 del ple:\n“A l’acta de la Junta de Govern del passat 28 de setembre hi consta una donació dels documents de Comissions Obreres feta per la Maria Ferré Calaf a favor de l’Ajuntament. Faig el suggeriment que el més adequat és portar-ho a l’Arxiu de Valls on ho documentaran, ho catalogaran i qui vulgui tenir accés sabrà on és.”\nEl regidor d’ERC va plantejar encara un altre prec:\n“Com que fa temps que no s’obren carrers, se’ns va acudir un nom i volem que en quedi constància. Des d’Esquerra i personalment, ja es va valorar molt la feina de la Sra. Amèlia Carreras. Es va fer un homenatge i un llibre, però creiem que aquesta persona s’hauria de tenir en compte per dedicar-li un carrer.”\nL’alcalde, Mateu Montserrat, va respondre:\n“Ja està planificat, però el carrer no està urbanitzat encara. És el carrer paral·lel al Raval de Sant Ramon i al carrer 1 d’octubre, per damunt del carrer de les Escoles. Aquest serà el carrer Amèlia Llobera.”\n“Per altra banda, parlant amb els fills, ells encara conserven el mobiliari de la llevadora. Si es vol incloure dintre del Museu un apartat del que era la llevadora rural, ells ho cedirien. La seva mare els va dir ‘sobretot, això no ho llenceu’. I si us voleu posar en contacte amb ells, ho cedirien.”\nEl regidor de la CUP Guillem Fonts va formular la següent pregunta:\n“Sobre la reforma de les normes subsidiàries pel tema dels horts solars. Com està i quan estarà acabat?”\nAmb la resposta de l’Alcalde, Mateu Montserrat, va finalitzar la sessió:\n“Hi estem treballant. La intenció és que quan el text estigui enllestit, abans de passar-ho a aprovació, ho comentarem. Explicarem com es veu tècnicament i què caldria fer. Més o menys això serà a principis d’any. Vam fer una suspensió de llicències, ens queda un temps i després s’ha de presentar.”\n”Moltes gràcies i felices festes a tots.”


Va ser vista per darrer cop el dia 27 a la zona de Sagrada Família\ndilluns, 30 de desembre 2019 - 09:24h\nEls familiars i l'associació Sosdesaparecidos han demanat la col·laboració ciutadana per localitzar María José Navarro, una dona de 66 anys que va desaparèixer el passat dia 27 de desembre a Barcelona.\nAquesta veïna de Barcelona hauria estat vista per darrer cop per la zona de Sagrada Família cap a les 12 del migdia. Segons explica l'associació 'Elite Taxi', és la mare d'un dels taxistes de la ciutat i la seva última localització seria a un caixer entre els carrers de Cartagena i d'Aragó.\nA més de facilitar una fotografia seva, expliquen que María José és prima, fa 1,70 metres d'alçada i té el cabell llarg castany, a més dels ulls marrons foscos. En el moment de la desaparició, també duria una imitació de lleopard molt cridanera.


Normativa més dura per a motos | Consumer\nNormativa més dura per a motos\nS'eleva a 15 anys l'edat mínima per a conduir ciclomotors i es crea una nova llicència per a motocicletes d'una potència màxima de 47 cavalls i un motor de fins a 500 centímetres cúbics\nImatge: Craig Howell\nAmb la recent aprovació del Reglament General de Conductors, s’ha endurit la normativa de circulació de motos i motocicletes. A partir de l’1 de setembre de 2010, això de premiar amb un ciclomotor les bones notes dels fills en arribar a fi de curs haurà d’esperar fins que l’adolescent compleixi els 15 anys, i no els 14 com succeïa fins ara. D’aquesta manera, es retarda en un any l’edat en la qual els joves s’inicien en el món del motor. A més, la llicència de ciclomotor deixa d’existir com a tal i s’eleva a la categoria de permís de conduir AM. Entre les novetats més importants destaca també la creació d’un nou permís que no existia fins avui, l’A2, necessari per a conduir motocicletes de potència mitjana.\n/imgs/2009/05/vespas.art.jpgEl nostre és un país de dues rodes. De fet, Espanya és el quart país amb més motos a Europa, només per darrere d’Alemanya, França i Itàlia. El parc de motocicletes i ciclomotors supera, segons l’últim cens de vehicles, les 2.300.000 unitats matriculades. Però l’altra cara de la moneda és que som també un dels països europeus amb major índex de sinistralitat amb moto. Al llarg de 2008, 306 persones van perdre la vida a lloms d’una motocicleta, un 33% més si comparem aquesta xifra amb la de l’any anterior. Mentrestant, el número de ciclomotoristas morts va ser de 84, la qual cosa va suposar una dràstica reducció del 50,3% respecte a l’any 2007. Segons la Direcció General de Trànsit (DGT) una gran proporció dels morts tenien entre 15 i 20 anys. La motocicleta és el tipus de vehicle que més víctimes concentra en la franja d’entre 15 i 17 anys.\nDavant aquest panorama, el passat 8 de maig es va aprovar el nou Reglament General de Conductors clarament enfocat a intentar frenar els índexs de mortalitat que registren les motocicletes i els ciclomotors. Però algunes mesures no entraran en vigor fins al pròxim 1 de setembre de 2010, com ocorrerà per exemple amb els permisos de conducció AM, que són els que permeten conduir ciclomotors de fins a 50cc.\nEdat mínima en 15 anys\nUn dels fronts oberts que té la DGT és aconseguir una conducció prudent i responsable dels ciclomotors i de les motocicletes de baixa cilindrada en particular, i de les motos en general. És per aquesta raó per la qual en comptades ocasions l’obtenció del permís per a poder conduir aquest tipus de vehicle ha estat objecte de canvis i reformes. L’objectiu? Endurir les condicions d’accés dels més joves al món de les dues rodes. Fins fa no gaire, bastava que els xavals de 14 anys que desitgessin conduir un ciclomotor passessin una prova psicotècnica en un centre mèdic autoritzat i tramitessin la llicència en la Prefectura de Trànsit per a obtenir el permís. L’examen teòric per a demostrar els coneixements sobre la conducció d’aquests vehicles era una cosa opcional. No obstant això, el mes d’octubre de l’any passat l’opció es va convertir en obligació.\nEls conductors de ciclomotor no estaran autoritzats a transportar passatgers fins que el titular hagi complert 18 anys\nEs van introduir dos canvis significatius que encara avui continuen vigents:\nEls aspirants a obtenir el permís han d’enfrontar-se a un examen teòric que consta de 20 preguntes tipus test sobre coneixements reglamentaris i legals en matèria de trànsit, circulació de vehicles a motor i seguretat viària.\nUna vegada superada la part teòrica, els sol·licitants han de passar una prova pràctica en circuit tancat on demostrin la destresa i perícia que tenen manejant el ciclomotor. Les proves són realitzar una ziga-zaga entre jalons a velocitat reduïda i circular sobre una franja d’amplària limitada.\nAmb l’entrada en vigor del nou Reglament General de Conductors a aquests requisits se suma un altre inicial i imprescindible. Després de diverses temptatives llançades anunciant una possible pujada de l’edat mínima per a obtenir el permís de ciclomotor, per fi les intencions s’han materialitzat. A partir del pròxim 1 de setembre de 2010, l’edat d’accés se situa en els 15 anys i no en els 14 com fins ara. Una altra mesura que destaca és que en el moment de l’entrada en vigor de la nova norma -sis mesos després de la seva data de publicació en el BOE- els conductors de ciclomotor no estaran autoritzats a transportar passatgers fins que el titular hagi complert els 18 anys, a excepció dels quals hagin obtingut la llicència abans de l’1 de setembre de 2008 que sí que podran fer-ho. Una altra de les novetats és la nova nomenclatura del carnet, que a partir d’ara es denominarà permís de conduir AM, en relació directa amb la qual s’aplica a les altres llicències de motocicletes.\nVes a la pàgina següent: Nou permís per a motos de potència mitjana »\nanys ciclomotors edat motos-ca permiso-ca


Art Neutre?: Les galeries catalanes s'uneixen per reivindicar l’art contemporani fet al país\nLes galeries catalanes s'uneixen per reivindicar l’art contemporani fet al país\nS'inaugura una exposició multidisciplinar al Palau Moja per subratllar\nla tasca dels artistes i el galerisme. L'associació (art)catalunya,\nque agrupa 14 galeries d'art catalanes, reivindica el paper del\ngalerisme amb una exposició conjunta. La iniciativa, titulada "Temps\nFugit" s'inaugurarà el proper onze de novembre al Palau Moja de\nBarcelona. Amb aquest projecte també es vol donar a conèixer l'art que\nes produeix fora de Barcelona. "Temps fugit" és una exposició\ncomissariada pel crític d'art Joan Gil Gregorio i es podrà veure fins\nel 26 de gener de 2011. Els cinquanta artistes representats pertanyen\na diferents disciplines, que sumen una retrospectiva de l'art\ncontemporani de les darreres dècades.\nEtiquetes de comentaris: Galeries/Fires


Tallers de formació per a + 55 anys: smartphones i tauletes | Biblioteques de Sant Boi de Llobregat\n08/01/2016 · by Biblioteques de Sant Boi\t· in Activitats, Coneixements, Formació.\t·\nLa Fundació Vodafone Espanya i la Fundació Pere Tarrés, en col·laboració amb la Diputació de Barcelona, organitzen tallers de capacitació digital adreçats a persones majors de 55 anys per ensenyar a utilitzar tauletes i telèfons intel·ligents. La iniciativa té per objectiu apropar les tecnologies de la informació i la comunicació (TIC) als ciutadans i reduir l’anomenada escletxa digital. La Biblioteca Jordi Rubió i Balaguer participa en aquest projecte oferint als seus usuaris aquests tallers de formació.\nEls requisits per a participar a aquests tallers gratuïts són: ser major de 55 anys, tenir carnet d’usuari de biblioteques, omplir el full de preinscripció i un qüestionari sobre ús de noves tecnologies i relacions socials.\nDonat que les places són limitades cal establir un criteri d’admissió. En aquest cas es procedirà a una selecció dels participants per sorteig i no pas per ordre d’inscripció. A partir de dilluns 11 de gener pots demanar més informació i entregar els fulls complimentats al taulell de préstec de la Biblioteca (la data límit per fer la preinscripció és el 23 de gener).\nEl programa consta de tres tallers, un inicial i dos temàtics:\nIntroducció general al món dels smartphones, ús d’internet i el correu electrònic\n2 i 9 de febrer de 17.30 a 19.30 h (4 hores)\nFotos i vídeos amb el mòbil. Mostra la teva creativitat\nAprèn a fer fotos i vídeos, editar-los i compartir-los\n16 i 23 de febrer de 17.30 a 19.30 h (4 hores)\nApp’s i WhatsApp, comunicació instantània a través del mòbil\nAprèn a descarregar-te aplicacions i descobreix algunes que et permeten estar en contacte amb amics, família o el món\n1 i 8 de març de 17.30 a 19 30 h (4 hores)\nPer a qui: persones majors de 55 anys\nDates: 2, 9, 16, 23 de febrer i 1 i 8 de març de 2016\nDates preinscripció: De l’11 al 23 de gener de 2016\n← Noves revistes per 2016\nCinema infantil en català a Sant Boi (2016) →


La Biblioteca Municipal — Ajuntament d'Alguaire\nLa Biblioteca Municipal https://www.alguaire.cat/cultura/biblioteca-municipal/biblioteca-publica-josep-lladonosa https://www.alguaire.cat/@@site-logo/logo.png\nLa Biblioteca Josep Lladonosa i Pujol d'Alguaire és un centre de cultura que facilita l’accés a la informació de manera lliure i gratuïta a tots els vilatans i vilatanes. Es va inaugurar el 21 de gener de 1990. Està integrada dins del Sistema de Lectura Pública de la Generalitat de Catalunya i depèn de l'Ajuntament d'Alguaire.\nLa Biblioteca Municipal, entre els seus objectius, pretén satisfer les necessitats de lectura, informació i lleure dels alguairencs i alguairenques; així com promocionar el foment a la cultura i ser un centre d'accés a la informació.\nPer fer-se el carnet, només cal que ompliu la inscripció amb les vostres dades personals. Al dia següent, el tindreu a la vostra disposició. Fer-se el carnet és gratuït. En cas de pèrdua, caldrà abonar la quantitat de 3€ per a fer el duplicat. Tenir el carnet de préstec de la biblioteca d'Alguaire dóna dret a utilitzar el servei de préstec de qualsevol de les biblioteques que integren el Sistema de la Lectura Pública. Això és, biblioteques de Girona, Tarragona i Lleida.


Mor l'expresident de la Cambra de Comerç de Palamós, Xavier Ribera\nMor l'expresident de la Cambra de Comerç de Palamós, Xavier Ribera\n24/05/2021 Societat - Jordi Rodríguez\nXavier Ribera i Serra en una visita als nostres estudis ara fa dos anys.\nAvui ha mort Xavier Ribera i Serra, a causa d'una malaltia. Tenia 60 anys. Va ser president de la Cambra de Comerç de Palamós durant 13 anys, i al llarg de 35 va estar vinculat al Club de Vela Palamós i al Club Nàutic Costa Brava. La seva vida professional va estar estretament lligada a la consignatària de vaixells Fèlix Ribera e Hijos, l'empresa de la família. Dins aquest vessant empresarial va accedir al càrrec de president de la Cambra de Comerç, que va abandonar l'any 2019 quan el va rellevar Pol Fages.\nAl capdavant de la Cambra, Ribera hi va estar 13 anys. 8 dels dos mandats en què va ser elegit, i 5 més pels successius retards que va tenir l'últim procés electoral. Ara fa dos anys, ell mateix explicava a Ràdio Palamós que li havia tocat governar la Cambra en un moment de grans dificultats.\nPerò fora de l'activitat empresarial, la gran passió de Xavier Ribera sempre va ser el món de la vela. Es va vincular al Club de Vela Palamós de molt jovenet, l'any 1971, on va començar a navegar en vela lleugera. De fet, el seu pare havia estat un dels socis fundadors de l'entitat. En Xavier va seguir les seves passes i el 1983, amb només 23 anys, el van elegir president rellevant el carismàtic Guido Depoorter. Va impulsar la regata de classes olímpiques Christmas Race y la International Palamós Optimist Trophy, a més de fomentar el treball de base, l'escola de vela i els equips de regates del club. Durant el seu mandat com a president també es va instaurar el Programa Municipal de Vela Escolar als centres educatius del municipi.


Xina fabricants i proveïdors de graus de llarg recorregut de 180 graus - Venda directe de fàbrica directa - MATECH\nCèrcol de ràdio llarg de 180 graus. Acer assolellat és fabricant de grau de ràdio llarg de 180 graus. El Codo de ràdio llarg de 180 graus fabricat amb matèries primeres de grau superior. Els colzes de llarg recorregut de 180 graus s'utilitzen per connectar canonades de diferents diàmetres i trobar aplicacions àmplies a ...\nCodo de radi llarg de 180 graus\nSunny Steel és fabricant de 180 graus de ràdio de llarg recorregut. El Codo de ràdio llarg de 180 graus fabricat amb matèries primeres de grau superior.\nEls colzes de llarg recorregut de 180 graus s'utilitzen per connectar canonades de diferents diàmetres i trobar aplicacions àmplies en diversos productes químics, indústries de la construcció, fabricants de paper, ciment i vaixells.\nHem adoptat equips de producció avançats per fer del nostre colze de ràdio llarg de 180 graus (1D D711.2 ~ D1219.2), que no només pot millorar la qualitat del producte, sinó també estalviar matèries primeres.\nASME B16.9 Soldadura d'extremitats de 180 graus de ràdios llargs\nRàdio 180 ° de llarg\nTornar a cara\nASME B16.9 180 ° de radiació llarga Tolerància dimensional del cèrcol\no Ràdio breu 90 ° Codo: El radi curt 90 ° del colze és igual que el LR90 excepte per a la mesura entre el final del colze a la línia central és 1 x NPS.\no Ràdio breu de 180 ° Codo: recorregut de retorn de curt recorregut de 180 ° permet una inversió completa del flux\nBisell pla i bisell compost: d'acord amb el bisell de la construcció d'accessoris de canonada de soldadura.\nHot Tags: Colze de 180 graus de llarg radi, Xina, fabricants, proveïdors, fàbrica, a l'engròs\nReducció d'acer inoxidable\nUn parell de: Colzes i colzes de canonada


Fruites i verdures “El Callosí” posa en marxa una campanya solidària per al mes de maig - Altea Digital\nEl regidor de Benestar Social i Sanitat, José Luis León Gascón, ha visitat este matí el lloc del Mercat Municipal de fruites i verdures “El callosí”, per concretar amb el seu gerent Juan Bta. Saval la realització d’una campanya solidària al mes de maig.\nEsta campanya solidària comptarà amb una donació de fruita i verdura variada de temporada per part d’esta fruiteria local, amb l’objecte d’ajudar a aquelles famílies que ho necessiten en estos moments. Entre les fruites i verdures que contindrà la bossa solidària es podrà trobar pomes, plàtans, nespres de Callosa, enciam, tomàquets, cogombres, ceba, alls, julivert i altres.\nEsta iniciativa de la borsa solidària donarà inici el proper dissabte 2 de maig i des de Benestar Social s’emetrà un val nominatiu canviable per a esta borsa de fruita i verdura.\nEn paraules de Saval, “des de fruites El Callosí hem pres la decisió de posar en marxa la campanya solidària Et tendim la nostra mà, que consisteix a ajudar les famílies amb vulnerabilitat a través d’una bossa solidària composta per fruites i hortalisses per a elles a partir del dia 2 de maig i durant tot el mes”.\nPer la seua banda, el regidor de Benestar Social agraeix la iniciativa de la família Saval i felicita la mateixa per “la responsabilitat social que en este moment estan tenint a l’igual que molts negocis alteans. Amb estes ajuts es demostra, una vegada més, el gran sentiment que tenim tots en moments de crisi “.


Normativa d'avaluació curricular — Escola d'Enginyeria de Telecomunicació i Aeroespacial de Castelldefels — UPC. Universitat Politècnica de Catalunya\nEl curs 2015-2016 va entrar en vigor una nova normativa d'avaluació curricular a l'EETAC. Hi ha hagut per tant canvis significatius pels estudiants respecte a les assignatures que quedin qualificades amb notes entre el 4 i el 4,9. En concret cal tenir en compte que:\nEs defineixen tres blocs curriculars: Fase Inicial, Segon Curs, Obligatòries de tercer i quart curs.\nEls estudiants podreu triar voluntàriament no matricular les assignatures on hagueu obtinguin una nota entre 4 i 4,9.\nUn cop completat cada bloc curricular, els estudiants que tinguin un màxim de dues qualificacions dins en aquest rang (4-4,9) podran aprovar de forma automàtica el bloc si la nota mitjana ponderada supera un llindar fixat per la normativa. Si no supera aquest llindar però la nota mitjana ponderada supera el 5, la Comissió d'Avaluació estudiarà el cas com fins ara i podrà, també com fins ara, aprovar les assignatures suspeses amb nota entre 4 i 4,9.\nEl detall de la normativa ho podreu trobar aquí. Teniu una llista de FAQ més avall. A continuació podeu veure un vídeo explicatiu.\nA més, si teniu qualsevol dubte sobre aquesta nova normativa, no dubteu en posar-vos en contacte amb l'adreça eetac.norm.aval.curricular@upc.edu.\nResum explicatiu d'avaluació curricular dels estudis de grau\nOn puc trobar la normativa d'avaluació curricular?\nPots trobar-la a la web de l'escola aquí.\nA qui afecta aquesta normativa?\nA tots els estudiants matriculats en els graus de l'EETAC.\nQuan va començar a aplicar-se aquesta normativa?\nEs va aplicar per primer cop a l'avaluació del primer quadrimestre del curs 15-16. Es a dir, al febrer de 2016.\nCom s'aplica aquesta normativa?\nUn cop l'estudiant hagi matriculat i hagi estat avaluat de totes les assignatures d'un bloc curricular, es poden donar tres situacions:\nHa aprovat totes les assignatures del bloc curricular. L'estudiant es considera aprovat del bloc curricular\nTé una o dues assignatures qualificades amb una nota entre 4 i 4,9 (ambdues incloses) i la resta aprovades. Si l'estudiant es troba en aquesta situació, poden passar dues coses:\nQue la mitjana de les assignatures del bloc curricular sigui suficient per compensar les assignatures suspeses entre 4 i 4,9. En aquest cas l'estudiant es considerarà aprovat del bloc curricular.\nQue la mitjana de les assignatures del bloc curricular no sigui suficient per compensar les assignatures suspeses entre 4 i 4,9, però sigui superior a 5. En aquest cas, la Comissió d'Avaluació Curricular de l'escola es mirarà el seu cas i decidirà si supera o no supera el bloc curricular.\nTé més de dues assignatures suspeses, o les assignatures suspeses estan qualificades per sota de 4. L'estudiant ha de tornar a matricular, com a mínim, les assignatures que estan qualificades per sota de 4.\nQuè he de fer perquè em compensin les assignatures avaluades amb una nota entre 4 i 4,9?\nL'estudiant NO ha de fer cap gestió per compensar les assignatures avaluades amb una nota entre 4 i 4,9.\nSi es troba en algun dels casos esmentats al punt 2 de la pregunta anterior, serà la Comissió d'Avaluació qui modificarà les qualificacions. L'estudiant podrà comprovar que ha superat el bloc curricular i que totes les assignatures del bloc figuren com a provades després de la Comissió d'Avaluació, consultant el seu expedient acadèmic, a partir del dia de la Publicació de les qualificacions dels Graus.\nQuan em compensaran les assignatures avaluades amb una nota entre 4 i 4,9?\nLa Comissió d'Avaluació de Grau (CAG) estudia el rendiment dels estudiants quan han estat avaluats almenys un cop de totes les assignatures que componen un bloc curricular. Serà en aquest moment, si l'estudiant compleix alguna de les condicions establertes a la Normativa d'Avaluació Curricular per superar un bloc, quan la CAG aprovarà les assignatures avaluades amb notes entre 4 i 4,99.\nCom consten a l'expedient les assignatures compensades per l'aplicació de la normativa d'avaluació curricular?\nA tots els efectes aquestes assignatures constaran a l'expedient de l'estudiant com a "5 Aprovat".\nA quines assignatures afecta aquesta normativa?\nA totes les assignatures obligatòries, excepte al treball de Fi de Grau i a les pràctiques en empresa.\nHaig de matricular-me de les assignatures qualificades amb una nota entre 4 i 4,9?\nI, si la Comissió decideix no aprovar-me una assignatura entre 4 i 4,9?\nSi és l'única assignatura que tens pendent de superar del bloc curricular hauràs de tornar-te a matricular de l'assignatura.\nSi tens una altra assignatura suspesa en el mateix bloc, també amb una nota entre 4 i 4,9, hauràs de matricular com a mínim una d'aquestes assignatures suspeses per pujar la nota mitjana del bloc curricular i que la Comissió d'Avaluació es pugui tornar a plantejar aprovar-te les assignatures suspeses amb nota entre 4 i 4,9.\nCal tenir present que per superar els blocs d'optativitat la comissió no modifica qualificacions i que per tant cal tenir totes les assignatures aprovades amb una nota =>5, amb l'única excepció del bloc d'optativitat de menció que es pot superar amb una sola assignatura suspesa amb una nota entre 4 i 4,9, si també es compleix el requisit de nota mínima del bloc.\nRecorda que en cap cas la Comissió d'Avaluació curricular es plantejarà aprovar assignatures suspeses amb una nota entre 4 i 4,9 si l'estudiant té assignatures suspeses amb nota inferior a 4 en el mateix bloc curricular.\nI si vaig treure una qualificació entre 4 i 4,9 abans de la posada en marxa d'aquesta normativa?\nLa normativa no s'aplica amb caràcter retroactiu, és a dir, al febrer de 2016 només es van tenir en consideració les últimes qualificacions obtingudes a cada una de les assignatures del bloc curricular.\nQuins són els blocs curriculars?\nPots consultar els blocs curriculars a la normativa\nLes assignatures suspeses també s'inclouen en el càlcul. Sempre es té en compte per al càlcul de la nota del Bloc Curricular l’última nota obtinguda per l’estudiant. Si l’assignatura està suspesa no es tindrà en compte l’última nota obtinguda per l’estudiant si en una avaluació anterior l’estudiant va ser avaluat amb una nota igual o superior a 4, en aquest cas es recupera aquesta nota per al càlcul de la nota del Bloc Curricular.\nLes pràctiques en empresa, malgrat que en algunes titulacions siguin crèdits obligatoris, no intervenen de cap manera. és a dir, no serà necessari haver-les cursat per ser avaluat curricularment, ni la qualificació obtinguda a les pràctiques professionals es tindrà en compte per a calcular la mitjana del bloc.\nI si vaig treure una qualificació entre 4 i 4,9 a l'avaluació del segon quadrimestre del curs 14-15 (juliol 2015) haig de tornar a matricular-me d'aquesta assignatura?\nEn aquest cas podràs optar per matricular-te d'aquesta assignatura o no, però has de tenir en compte que si decideixes matricular-la i treus una nota inferior a la que tenies, la qualificació que es tindrà en compte serà l'última obtinguda, no la millor.\narxivat sota: eetac, normativa


Xavi Llambrich Franch - En quin món vivim? | NacióTarragona\n«La meva identitat i orígens no es toquen. Perquè no hi ha riquesa més gran al món que poder-se expressar i pensar amb plena llibertat. És un dret que hauria de tenir tot ésser humà»\nper Xavi Llambrich Franch, 5 de març de 2018 a les 15:49 |\nTinc 20 anys i no sé cap a on mirar. Si miro cap enrere i escolto el que m'expliquen els meus pares, no m'agrada gens. Per exemple, havien de parlar sempre en castellà, no podien disfressar-se si no era amb la cara destapada, no tenien llibertat per parlar sobre política i altres assumptes.\nAquests només són alguns exemples que jo vaig trigar a creure'm, fins ara que ho seguim vivint igual. Perquè si mirem el present, segueix sent el mateix, i penso: "Quant els va costar als nostres avis i pares aconseguir la llibertat per arribar als nostres dies a la mateixa situació?".\nQue trist és no poder exercir una llibertat plena. Per exemple, si no sóc monàrquic, no passa res. Si escric, no he de tenir por del que escric; si dibuixo, no tinc perquè no poder expressar-me lliurement, si vull portar alguna cosa groga no ser assenyalat, i si vull disfressar-me de polític corrupte que no hagi de passar res. I sobretot, poder defensar la meva estimada llengua, el català, encara que parli i escrigui castellà, català , italià i anglès. La meva identitat i orígens no es toquen. Perquè no hi ha riquesa més gran al món que poder-se expressar i pensar amb plena llibertat. És un dret que hauria de tenir tot ésser humà.\nNo vull acabar sense esmentar un problema que ens incumbeix a tots, les pensions. M'agradaria que se m'aparegués el geni de l'Aladí, ja que li demanaria tres coses: salut, pau per a tothom i la tercera cosa que li demanaria, és que tots aquells que diguin que podrien viure amb 400 o 600 euros s'apliquessin les seves pròpies paraules i que haguessin de viure ells mateixos amb aquests diners. Us els imagineu vivint amb aquestes quantitats? Perquè jo no.\nEl pitjor és que els nostres pares que es maten a treballar no arribaran a cobrar-ho. I al jovent ens diuen que estalviem 2 euros per a la nostra vellesa, quan la gran majoria estem cobrant a 3 euros.\nCrec que estem tots una mica bojos, o baixen a la Terra o ho tenim negre.\nSóc un jove youtuber ebrenc amant del món audiovisual i del periodisme. Quan tenia 14 anys, la meva carta "El somni d'un noi de 14 anys" es va tornar viral, va ser publicada a la premsa tant de tirada provincial com nacional. Això em va motivar per seguir escrivint més articles d'opinió i altres textos. Tres anys més tard, als 17, vaig decidir fer el pas i em vaig fer youtuber. Ara mateix, compto amb gairebé 12.000 seguidors a les xarxes i milers de visites als meus vídeos. La meva motivació és escriure, escriure el sento, el que senten i sobretot transmetre i connectar amb la gent a través de les meves paraules. A Twitter @XaviBenigni.\nPer a les persones més fortes


Cortines d'aire com una alternativa als vestíbuls en els edificis ASHRAE aprova les cortines d'aire com una alternativa vàlida als vestíbuls en les entrades dels locals comercials\nLa Societat Americana d'Enginyers de Calefacció, Refrigeració i Aire condicionat ASHRAE, autoritat internacional establerta a Nova York que treballa en la regulació de la indústria de calefacció, refrigeració i aire condicionat, ha aprovat recentment la instal·lació de cortines d'aire com una alternativa eficient als vestíbuls per als accessos dels locals comercials.\nBeneficis de la nova normativa energètica de cortines d'aire\nAmb la nova normativa energètica 90.1-2019, ASHRAE ha establert que les portes d'accés a edificis comercials -exceptuant els edificis residencials de grandària limitada- poden equipar-se amb cortines d'aire per a substituir el vestíbul.\nBasat en les normatives aprovades per les autoritats internacionals al juny de 2019, el requisit relatiu a l'exigència de cortines d'aire és que aquesta instal·lació compleix amb la normativa 220 ANSI/AMCA. Així, aconsegueixen una ràtio de flux d'aire d'almenys 2,03 metres per segon a nivell del sòl. Això és el resultat de vuit anys de recerca i desenvolupament.\nEl primer pas per a obtenir l'aprovació del AMCA per a substituir vestíbuls per cortines d'aire certificades va ser representat pel Codi Internacional d'Estalvi Energètic (en anglès IECC) sobre els requisits mínims de construcció i disseny per a l'eficiència energètica i el Codi Internacional de Construcció Ecològica (en anglès IGCC) per a nous i actuals edificis comercials.\nEls investigadors van dur a terme un precís estudi comparatiu per a establir que, en espais amb una àrea igual o superior a 280 metres quadrats, l'efectivitat de cortines d'aire amb un jet d'aire a una velocitat de 2,03 metres per segon a nivell del terra és millor o equival a la presència d'un vestíbul.\nUn estudi dirigit pel Professor Liangzhu Wang, expert en modulació i simulació energètica de fluxos d'aire de la Concòrdia University a Mont-real, ha establert que en entrades comercials proveïdes de cortines d'aire l'estalvi energètic és superior al 0,3-2,2% respecte a aquells que disposen d'un vestíbul.\nEfectivitat de les cortines d'aire en substitució als vestíbuls\nAbans, els vestíbuls de doble porta eren essencials per a estalviar energia en establiments comercials, com a manera de prevenir que l'aire calent o fred entrés en l'edifici. Els avanços tecnològics van portar sensors per a automatitzar l'obertura automàtica de les portes. Per tant, el paper principal d'aquesta estructura arquitectònica es va veure reduïda amb l'assentament de les entrades amb cortines d'aire. A més, l'efectivitat de la doble porta es veu considerablement reduïda quan totes dues portes estan obertes al mateix temps.\nAltres beneficis que comporten la instal·lació de cortines d'aire adequades són la seva habilitat de mantenir un ambient net a l'interior, limitar la infiltració de pols i brutícia, fums i agents contaminants, així com insectes. Gràcies a les seves característiques, aquestes instal·lacions estan aprovades per a la indústria de l'alimentació per la normativa 37 de la ANSI/NSF. La nova normativa energètica aprovada per ASHRAE representa una oportunitat d'estalvi també en termes econòmics per a propietaris i constructors.\nL'aprovació de ASHRAE és un reconeixement a les cortines d'aire com un sistema efectiu d'estalvi energètic i disseny innovador en edificis comercials. El vestíbul com a entrada a l'edifici és un espai variable que afecta la utilitat dels metres quadrats de l'interior, l'única funció del qual és de separació entre l'espai intern i extern.\nEn el sector industrial i en el sector sanitari, en instal·lacions turístiques i d'hostaleria, en edificis d'oficines, existeix la possibilitat de prescindir dels vestíbuls o adaptar els existents. Excel·lents perspectives per a una millor difusió de les cortines d'aire com a innovació en el camp d'indústria de calefacció, refrigeració i aires condicionats.\nFa dècades que Airtècnics treballa amb el convenciment de la importància de la conservació del medi ambient i s'esforça cada dia en que la nostra presència en La Terra sigui el més innòcua possible per al planeta blau. Estem sensibilitzats per la necessitat del medi ambient de ser conservat ...


Cada vegada se'ls afegien més homes i dones que es convertien a la fe en el Senyor\nEls apòstols obraven molts miracles i prodigis entre el poble. Tots es reunien unànimement en el pòrtic de Salomó. Ningú dels altres no gosava anar amb ells, encara que el poble en feia grans elogis. Cada vegada se’ls afegien més homes i dones que es convertien a la fe en el Senyor. Fins pels carrers la gent treia els malalts i els deixava allà amb lliteres perquè, quan Pere arribava, almenys la seva ombra en toqués algun. També acudia molta gent de les poblacions veïnes de Jerusalem portant malalts i persones molestades per esperits malignes, i tots recobraven la salut.\nEl Senyor és Déu. Que Ell ens il·lumini.\nJo Joan, germà vostre, que junt amb vosaltres comparteixo en Jesús les penes, la paciència i la reialesa, vaig ser deportat a l’illa de Patmos per haver predicat la paraula de Déu i haver donat testimoni de Jesús. El dia del Senyor l’Esperit s’apoderà de mi, i vaig sentir darrera meu un gran crit, com un toc de corn, que deia: «Escriu en uns fulls això que veus i envia-ho a les set comunitats». Vaig girar-me per veure de qui venia la veu que em parlava, i vaig veure set lampadaris d’or, i enmig dels lampadaris algú que semblava un fill d’home, vestit amb una túnica llarga fins als peus i cenyit a l’alçada del pit amb un cenyidor d’or.\nVuit dies més tard els deixebles eren a casa altra vegada i Tomàs també hi era. Estant tancades les portes, Jesús entrà, es posà al mig i els digué: «Pau a vosaltres». Després digué a Tomàs: «Porta el dit aquí i mira’m les mans; porta la mà i posa-me-la dins el costat. No siguis tan incrèdul. Sigues creient». Tomàs li respongué: «Senyor meu i Déu meu!» Jesús li diu: «¿Perquè m’has vist has cregut? Feliços els qui creuran sense haver vist».


Va, som-hi! | El bloc de l'Àngel Cortadelles\n18-gener-2011 — cortadelles\nÉs per a mi un gran honor assumir la responsabilitat de ser proposat com a cap de llista per Esquerra a les eleccions municipals de Reus, a l’espera de la ratificació per part de l’assemblea local. Prenc el relleu a l’Empar Pont amb moltes ganes de continuar treballant per la ciutat. Em sento hereu de la trajectòria històrica d’ERC, que a Reus ha fet una aportació fonamental tant en la planificació del futur de la ciutat com en la solució dels problemes immediats.\nCom és propi del meu tarannà, assumeixo l’encàrrec amb afany constructiu, tal com he fet sempre treballant per Reus, per Catalunya i per una societat més justa: des de la societat civil, com a regidor i, els darrers anys, com a director general de Relacions Internacionals. Des de la meva responsabilitat he tingut l’oportunitat de conèixer diversos models i pràctiques de política municipal d’arreu del món, i us confesso que davant les bones idees no podia evitar d’imaginar-me com es podrien aprofitar per adaptar-les a Reus. I ara puc tenir, si voleu, l’oportunitat de fer-ho.\nLa situació actual no és plàcida. A la crisi econòmica que pateixen les famílies i els negocis, s’hi suma l’amenaça de desmantellament dels serveis públics bàsics per part de la dreta que ve, i l’atac constant contra Catalunya. Personalment tenia pensat continuar la meva carrera professional, però ho dec tot a la meva ciutat i al meu país; per això, quan l’executiva local em va demanar d’encapçalar la llista municipal d’ERC, vaig assumir el repte de preparar un programa polític esperançador que afronti amb realisme i efectivitat els problemes de tota la ciutadania.\nEl moment és massa delicat com perquè els qui compartim els mateixos valors de Macià i Companys ens quedem a casa o tancats en les nostres capelletes, i deixem el govern de la ciutat en mans dels qui impulsaran o permetran un retrocés nacional i social irreversible.\nPer això, aquest és un repte que no assumeixo sol, sinó que espero fer-ho amb moltes més persones, fins i tot els qui podeu haver discrepat amb l’actuació d’ERC en el passat, però que per sobre de tot compartim el sentit del deure i les ganes de treballar per la prosperitat de Reus i de la gent que hi viu.\nPublicat al Diari de Tarragona, el 18 de gener de 2011\nArxivat a Escrits. Etiquetes: Ajuntament, ERC, Reus. Leave a Comment »\n« El secret més ben guardat….\nComiat de l’equip de la direcció general de Relacions Internacionals »


Apartments Mena Budva Montenegro - Ofertes d'hotels amb els MILLORS DESCOMPTES EN LÍNIA\nVeure tots els 3.100 allotjaments a Budva.\nOne-Bedroom Apartment with Terrace - Attick\nMés informació sobre Apartments Mena\nTant si es tracta d'un viatge de plaer com si és de negocis, Apartments Mena és una elecció d'allotjament magnífica quan visiten Budva. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartments Mena, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, TV satèl•lit/cable, cuina americana per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Apartments Mena és un lloc ideal d'estada pels viatgers que busquin encant, comfort i facilitat a Budva.\nTots els tipus de viatgers (24)Parelles (6)Viatgers en solitari (2)Famílies amb infants petits (5)Famílies amb infants grans (1)Grups (11)